recursal/SuperWikiNEXT-32B huggingface dataset:
**安采妮**（粵拼：on1 coi2 nei4；英文：**Charlie On**；1999年1月27號—），本名**馮殷**（fung4 jan1；英文：**Cecilia Fung**），用過藝名**向殷**（hoeng3 jan1，英文：**Cecilia Bear**），係香港模特兒、電影演員同電台節目主持，因為個樣同身材都似藝人高海寧，所以有個朵叫「翻版高海寧」。佢身高165厘米。

簡歷
--

佢2歲已經做童星，喺電訊廣告做周潤發同夏文汐個女。2013年，佢同智叔廖啟智合作拍電影澀青298-03正式踏入娛樂圈，到2015年佢同扮周星馳出名嘅溫超一齊拍迷你電影《我的女神Miss》，而開始多人識。其後受邀參演多部影視作品。

佢以前曾經被邀請到澳洲電台《Durian Club》做節目嘉賓，而家同陳達仁係新城電台《百慕達仁》、my radio《達仁在線》、i-tv《拆家》節目主持人。

另外佢喺i-tv都有一個自己主持嘅節目《藏春閣》。

緋聞
--

馮殷拍緊電影《澀青》期間，何浩文（Dominic）上馮殷屋企方香閨玩狗令戀情曝光。及後，馮殷同溫超被影到喺街頭熱吻而傳出緋聞。

演出作品
----

### 電影

* 惡胎
* 澀青298-03，飾：妖后
* 特區，飾：麗
* 毛俠，飾：采妮

### 舞台劇

* 踩界，飾：阿祖
* 澀青之我本善良，飾：May
* 有限人生無限愛

### 廣告

* 《睡之寶》

### 電台

#### 新城數碼音樂台

* 百慕達仁

#### Myradio.hk

* 達仁在線

#### i-tv media

* 拆家
* 藏春閣

#### DBC數碼電台

* Smart B TV

#### LET TV樂視

* 親子全方位

參考
--

1. ↑  何浩文追安采妮　陳達仁：有人居心叵測
2. ↑  Cecilia拒被包 冇愛難有性
3. ↑  溫超冧啜Ella 當舊愛透明



|  |  |
| --- | --- |
|  | 呢篇同香港藝人相關係楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**紅花風鈴木** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
|
|
|
|
|
|
| （未分級） | 雙子葉植物綱 Eudicots |
|
|
|
|
| （未分級） | 菊分支 Asterids |
|
|
| 目 | 唇形目 Lamiales |
|
|
|
|
|
|
|
|
| 科 | 紫葳科 Bignoniaceae |
|
|
| 族 (*tribus*): | 硬骨凌霄族 Tecomeae |
|
|
| 屬 | 風鈴木屬 Tabebuia |
|
|
|
|
|
|
|
| 種 | **紅花風鈴木 *T. rosea*** |
|

 |
|
| 二元學名 |
| ***Tabebuia rosea***DC. |
|
|
|
|
|
|
|
|
|
|
|
|
|
|
| 別名 |
| 
一覽
* *Bignonia fluviatilis* G.Mey. nom. illeg.
* *Couralia rosea* (Bertol.) Donn.Sm.
* *Sparattosperma roseum* (Bertol.) Miers
* *Tabebuia mexicana* (Mart. ex DC.) Hemsl.
* *Tabebuia punctatissima* (Kraenzl.) Standl.
* *Tecoma mexicana* Mart. ex DC.
* *Tecoma punctatissima* Kraenzl.
* *Tecoma rosea* Bertol.

 |

 **紅花風鈴木**（粵拼：hung4 faa1 fung1 ling4 muk6）
（學名：*Tabebuia rosea*），又嗌**紫花風鈴木**或**粉花風鈴木**，係紫葳科風鈴木屬嘅落葉喬木，喺美洲嘅墨西哥、巴西、巴拉圭、玻利維亞、薩爾瓦多同埋中國廣東、廣西、雲南、香港、澳門、臺灣地區先至搵到。

紅花風鈴木喺薩爾瓦多被列做國樹。

樣
-

成樖嘢高8～12m。葉屬掌狀複葉，對生，有5嚿細葉。花屬總狀花序，聚生，粉紅到紫紅，大隻時淡粉紅色；花冠似唥鐘，直徑3～5cm，每年冬末到春初開花；開花時，重有些少葉喺樹上。果屬蒴果。

適應環境
----

佢啱晒喺帶有機質嘅砂質地且排水同日照良好嘅地方生，雖然佢鍾意喺23～32℃嘅環境下生，但唔受修剪。花芽喺秋末到春分時節分化。

用途
--

植株既可以做庭院同街頭嘅植物，又可以做綠籬植物，重可以做行道樹。另外啲花同葉可以俾人睇。喺中南美洲地區，成日拎佢嘅樹皮嚟做藥，有驅除消化道寄生蟲嘅功效。

攷
-


維基同享有多媒體嘅嘢：  
**Tabebuia pentaphylla**

維基物種有資料講：***Tabebuia pentaphylla***

1. ↑  司徒家傑 (2020-02-28). 〈【疫情減壓】初春鬧市賞花打卡遊　粉嶺中心紅花風鈴木盛放〉. 經濟日報.

連出去
---

* 紅花風鈴木 新北市鶯歌區公所
* 红花风铃木的花语是什么 中国花木网
唔好同**沃諾迪米爾·澤連斯基**搞亂。
**伊薩克·阿布拉莫域治·澤連斯基**（俄文：**Исаа́к Абра́мович Зеле́нский**，1890年6月10號—1938年3月15號），蘇聯政治人，前烏茲別克共產黨中央第一書記。1938年畀人打成「右派-托派反蘇聯盟」而畀槍斃。

生平
--

伊薩克·澤連斯基1890年6月10號響薩拉托夫嘅一個猶太人屋企出世，老豆係一位裁縫。佢讀過書一段時間，小學畢業後響當地一間制帽工廠打工，亦做過文書、印刷廠工人。1906年加入俄國社會民主工黨布爾什維克，即後嚟嘅蘇聯共產黨。佢先後響莫斯科、奧倫堡、奔薩、薩馬拉、察里津（即依家伏爾加格勒）等城市做宣傳共產主義嘅工作，有好幾次畀警察拉咗。

因為宣傳共產主義，所以佢多次畀人流放。1912年，佢畀人流放去西伯利亞嘅村莊Narym。1915年，佢再次畀人拉咗，流放到伊爾庫茨克，一年後逃走成功。1917年爆發十月革命，佢以布爾什維克武裝部隊成員嘅身份參加奪權戰鬥。響俄國內戰期間，佢負責監視、管理莫斯科地區嘅麵包採購同埋糧食工作。

1921年4月，佢被任命做蘇聯共產黨莫斯科委員會第一書記（相當於莫斯科市長）。1922年成為蘇聯共產黨中央委員會俄共（布）十一大委員兼秘書處秘書。作為莫斯科市長，佢成為安葬列寧委員會成員。1924年6月，佢成為莫斯科市市委書記，同史太林一齊做野。

1924年8月佢被降職，調至烏茲別克塔什干負責中亞地區嘅民族分隔同埋行政區劃分工作。期間佢先後出任聯共（布）中亞局書記、主席，同埋突厥斯坦革命軍事委員會成員。1929年6月出任烏茲別克共產黨中央第一書記；但響12月就由阿克馬爾·伊克拉莫夫就接替佢呢個位。澤連斯基非常不滿，嘗試罷免伊克拉莫夫，但由於黨中央支持伊克拉莫夫而冇得搞。為咗紀念佢，烏茲別克有個城市被命名做「澤連斯克」。

1931年被調返去莫斯科，出任蘇聯消費合作社中央聯盟主席、蘇聯中央執行委員會委員。

1937年8月佢畀人拉咗，罪名係佢係「右派-托派反蘇聯盟」。佢嘅案件係第三次莫斯科審判入面最後一單案，響庭上佢「承認」自己係公共安全與秩序保衛部派嚟嘅間諜，響俄國內戰期間將釘插入牛油入面、同埋任由50車嘅蛋變質。佢最終被判死刑。1938年3月15號，佢響科穆納爾卡射擊場（英文：Kommunarka shooting ground）畀槍斃，終年47歲。當初以佢命名嘅城市「澤連斯克」一度改叫「列寧斯克」，依家叫「阿薩卡」。

1959年，佢畀人平反，恢復黨籍。1988年，蘇聯當局話當初個場審判係做騷嘅，罪名亦係求其作嘅。

屋企
--

佢有個兄弟叫亞歷山大，響1924年畀人揭發係公共安全與秩序保衛部嘅前間諜，畀人槍斃。

佢有一個女葉蓮娜同埋一個仔弗拉基米爾。

攷
-

1. 1 2 3 4 5 6  "Preview of The Commissar Vanishes by David King". *archive.nytimes.com*. 喺2022-04-07搵到.`{{cite web}}`: CS1 maint: url-status (link)
2. 1 2  "Зеленский Исаак Абрамович". *hrono.ru*. 喺2022-04-07搵到.
3. ↑  "IKRAMOV Akmal Ikramovich, photo, biography". *web.archive.org*. 2015-09-24. 歸檔時間2015-09-24. 喺2022-04-07搵到.`{{cite web}}`: CS1 maint: bot: original URL status unknown (link)
4. ↑  "оНБЕЯРЭ02". *stepanov01.narod.ru*. 喺2022-04-07搵到.
5. ↑  *Report of Court Proceedings*. 1938. pp. p.30-31. `{{cite book}}`: `|pages=` has extra text (help)
6. ↑  Rogovin, Vadim Zakharovich (2009). *Stalin's Terror of 1937-1938: Political Genocide in the USSR* (英文). Mehring Books. ISBN 978-1-893638-04-4.

出面網頁
----


維基同享有多媒體嘅嘢：  
**伊薩克·澤連斯基**

* 伊薩克·澤連斯基喺虛擬國際權威檔案識別碼嘅資料 改維基數據
* 伊薩克·澤連斯基喺Google Knowledge Graph ID嘅資料 改維基數據

|  |  |
| --- | --- |
| 權威控制 | 
* WorldCat
* VIAF: 267729979
* LCCN: nb2016010771
* GND: 1025706153

 |


|  |  |
| --- | --- |
|  | 呢篇係政治人楔位文。歡迎幫維基百科擴寫佢。睇 • 論 • 改 • 歷 |

|  |  |
| --- | --- |
| Flag of 蘇聯Biography icon | 呢篇同蘇聯人相關係楔位文。歡迎幫維基百科擴寫佢。睇 • 論 • 改 • 歷 |
吹風笛
奧地利風笛
東歐風笛
保加利亞風笛
西班牙葡萄牙風笛
**風笛**，樂器一種，笛一種，木管樂器，簧管樂器，氣鳴樂器，有個氣袋，有幾支笛。

佢雖然有吹氣，然而同一般吹奏樂器唔同。吹氣不過吹脹個袋，發音靠押個袋出氣，留音笛出聲。

由於大英帝國四處擴張，蘇格蘭高地風笛得以四處揚名。喺歐洲、西亞同北非，各地仍有唔同形制風笛，各具特色。實情風笛好遲先到英倫三島，希臘羅馬有至早文字記載，而一九二九年牛津音樂史介紹一冊，就有相話風笛，出自公元前一千年赫梯。雖則亦有人唔同意咁睇法。

風笛結構，吹管、風袋、旋律管、和管。傳統上，袋用動物皮。管多數木管，然而古時乜都有，如用骨。

名
-

英文**Bagpipes**，直意袋笛，兼且眾數。

羅存德英華字典，譒做**管風玪**，又**管風攪玪**。玪，玉一種，用喺處意思不明。拼音同琴，或本身應該**管風琴**同**管風攪琴**。

攷
-

1. ↑  Buck, Percy (1929). *The Oxford History of Music*. p. 101.
2. ↑  Lobscheid, William (1866–1869). *English and Chinese dictionary : with the Punti and Mandarin pronunciation*. Hong Kong: Daily press office. p. 129.`{{cite book}}`: CS1 maint: date format (link)
香港都會大學鄭裕彤樓
**香港都會大學**（英文：**H**ong **K**ong **M**etropolitan **U**niversity，簡稱：**都會大學**或**都大**，縮寫：**HKMU**），係位於香港九龍何文田嘅自資大學，以「有教無類」同「寬進嚴出」為辦學精神。大學喺1989年由香港政府成立，由七間學院組成，分別係人文社會科學院、李兆基商業管理學院、科技學院、護理及健康學院、教育及語文學院、公開進修學院同李嘉誠專業進修學院。大學擁有自行評審資格，可以頒授學位至榮譽博士各級學銜。大學係香港第一間主要採用遙距教學方式嘅大學，2001年起開辦全日制課程，並喺2007年起參與大學聯合招生辦法（JUPAS）收生。現任校長係林群聲教授。

校名
--

香港公開大學創校嗰陣叫**香港公開進修學院**（英文：**Open Learning Institute of Hong Kong**），1997年開始改叫**香港公開大學**（英文：**The Open University of Hong Kong**，縮寫：**OUHK**）。2020年12月，校方決定改名做**香港都會大學**（英文：**Hong Kong Metropolitan University**），新校名喺2021年9月1號生效。

教學模式
----

### 遙距教學

遙距課程係香港都會大學由創辦至今一直開辦嘅課程。大學會向報讀遙距課程嘅學生派發自學教材，部分課程更包括多媒體教材。大學嘅導師會喺平日夜晚或星期六日定期舉行導修課（Tutorial）等。遙距課程冇規定學生一定要去上堂，但係部分遙距課程規定學生一定要出席特定嘅課堂或實驗堂。此外，大學會安排導師喺指定嘅時間透過電話、電郵或用互聯網為學生提供指引同協助。導師亦會根據學生完成嘅功課畀評語，幫助學生學習。

雖然大部分遙距課程採用開放入學模式，冇入學學歷限制，亦冇規定要讀幾耐，但係學生一定要喺修讀課程期間完成指定功課（TMA或CMA），並喺期終考試合格，先至可以獲得嗰科嘅學分。此外，每一個遙距課程，包括文憑同學位課程，都設有修讀規則，學生一定要遵循修讀規則，累積指定科目嘅學分，先至可以申請嗰個課程嘅學歷證書。

### 全日制面授教學

全日制課程係香港都會大學近年主力發展嘅課程，同其他大學嘅全日制課程相似，以演講課堂（Lecture）同導修課堂（Tutorial）作為學習方式，部分課程更包括實驗同實習。面授課程主要分為全日制同兼讀制兩種，部分全日制面授學位課程已經加入大學聯合招生辦法（JUPAS）。

途經交通
----

* 港鐵觀塘綫及屯馬綫，何文田站A3或B2出口，約需15分鐘。

參考
--

1. ↑  〈大學新名稱「香港都會大學」正式啟用〉. *www.hkmu.edu.hk*.`{{cite web}}`: CS1 maint: url-status (link)
2. ↑  〈遙距學習課程〉. *www.hkmu.edu.hk*.`{{cite web}}`: CS1 maint: url-status (link)
3. ↑  〈全日制面授教學〉. *www.hkmu.edu.hk*.`{{cite web}}`: CS1 maint: url-status (link)

出面網頁
----

* 香港都會大學
* 香港都會大學電子圖書館
* 香港都會大學教務處
* 香港法例 第1145章《香港都會大學條例》
**利他主義**（英文：**altruism**；嚟自法文 altruisme，字源係意大利文同早啲嘅拉丁文 alter，係**其他、人哋**嘅意思），又叫做**利他行為**，係指一種無私、為他人福利着想嘅行為，用道德判斷，人哋嘅幸福快樂重要過自己。利他主義喺思想同文化入面係一種美德。

利他主義嘅道德
-------

* 為最多數嘅人帶嚟最大嘅快樂同最小嘅痛苦
* 個個都要做到整體利益
* 結果個個都有整體利益

利他主義嘅動物行為學同生物進化
---------------

喺生態入面一個當全部，全部當一個嘅模式影響咗好多生物嘅活動同行為，一個要為全部去死，喺多或單細胞嘅生物都有，喺大體上一個同全部嘅利益係一樣，所以利他主義某程度上係功利主義嘅分支。

強迫型利他
-----

睇埋：真社會性
強迫型利他係動物之間有嘅一種行為，指動物夾硬迫第啲個體做利他行為。例如喺蜜蜂當中，蜂后好多時會夾硬迫啲工蜂唔准生蛋：蜂后曉釋放一種化合物，等佢自己產嘅卵同工蜂產嘅卵有陣唔同嘅除，並且要同佢親嗰啲工蜂搵出工蜂生落嚟嘅卵，並且將呢啲卵食落肚，盡力令到唔會有工蜂生嘅卵孵到出嚟－即係迫啲工蜂集中精神幫手照顧蜂后啲蛋。

睇埋
--

* 親屬選擇
* 扮受害人
* 溫情效應
* 監犯困境
* 信賴
* 忠誠

參攷
--

1. ↑  利他主義 林啟禎／國立成功大學醫學院教授 互聯網檔案館嘅歸檔，歸檔日期2007年11月26號，.（中文）
2. ↑  Pirk, C.; Neumann, P.; Hepburn, R.; Moritz, R.; Tautz, J. (2003). "Egg viability and worker policing in honey bees". *PNAS*. 101: 8649–8651.
3. ↑  Oldroyd, B. and Francis Ratnieks. (2002) Egg-marking pheromones in honey-bees Apis mellifera. *Behavior Ecology and Sociobiology*, 51: 590–591.

拎
-

* 有關利他基因
搵緊蒙古國首都嘅話，請睇「**烏蘭巴托**」。
**庫倫**（**Coulomb**，符號**C**）係電荷嘅單位。呢個名係紀念法國物理學家沙夏勒·奧古斯坦·德庫倫（**Charles Augustin de Coulomb**）。庫倫唔係國際單位制基本單位，而係國際單位制衍生單位。一條有 1 安培電流嘅電綫裏面，每秒流經佢嘅橫切面嘅電荷就係 1 庫倫。

{\displaystyle 1\mathrm {C} =1\mathrm {A} \times 1\mathrm {s} }
1 庫倫亦係一個 1 法拉嘅電容，兩極電壓差 1 伏特嗰陣所儲起嘅電荷。

{\displaystyle 1\mathrm {C} =1\mathrm {F} \times 1\mathrm {V} }
一粒電子嘅負電荷e = 1.602119892525×10-19 庫倫。而 1 庫倫大概等於 6.24146×1018 粒電子（約 1.04×10-5 摩爾電子，即十萬分之一摩爾電子）所帶嘅電荷總量。

參考
--

1. ↑  "SI brochure, section 2.2.2". BIPM. 原著喺2007年6月18號歸檔. 喺2013年6月25號搵到.

| * 睇
* 傾
* 改
國際單位制 |
| --- |
| 基本單位 | 米  · 千克  · 秒  · 安培  · 開爾文  · 摩爾  · 坎德拉 |  |
| 衍生單位 | 貝可  · 法拉  · 伏特  · 赫茲  · 亨利  · 弧度 · 格雷  · 焦耳  · 庫倫  · 勒克斯  · 流明  · 牛頓  · 開特  · 歐姆  · 球面度  · 帕斯卡  · 攝氏度  · 特斯拉  · 希沃特  · 西門子  · 瓦特  · 韋伯 |
| 並用單位 | 電子伏特  · 分貝  · 分鐘  · 公噸  · 公頃  · 公升  · 角度  · 角分  · 角秒  · 奈培  · 日  · 天文單位  · 原子質量單位  · 鐘頭原子單位  · 自然單位 |
| 參閱 | 測量單位  · 單位轉換  · 國際單位制詞頭  · 2019年重新定義 |



|  |  |
| --- | --- |
| Stub icon | 呢篇標準或者測量文係楔位文。歡迎幫維基百科擴寫佢。睇 • 論 • 改 • 歷 |
**曾子晴（Vivian Tsang）**係香港網絡名人、節目主持人，亞洲電視前財經主播。

經歷
--

2015年5月，曾子晴喺樹仁大學新聞與傳播學系畢業後，就投身亞視新聞及公共事務部，並曾經主持新聞節目《理財博客》，喺亞視結束免費電視廣播後加入咗財經雜誌《炒股幫》，又曾經參與ViuTV節目《No Money No Talk》。

### 個人興趣

佢曾經喺接受訪問嘅時候透露，自己喜愛飼養爬蟲類動物，細細個已經養蜘蛛，又刻意執曱甴卵觀察孵化過程，近年就轉養盾臂龜同肥尾守宮。

爭議
--

### 對貓餵食有毒朱古力同雪糕被批評

2022年，曾子晴受南韓品牌賓格瑞邀請，宣傳朱古力甜筒，佢將5秒嘅影片到社交網站Instagram，但影片入面，就俾貓隻進食對貓可致命嘅朱古力，佢仲寫上 「朱古力同雪糕，對貓也是毒藥，但我的貓真的非常喜歡吃。」 ，惹來愛護動物組織同網民嘅批評。品牌之後表示唔知情，宣佈停止合作，又話唔容許有無辜小動物受到傷害。之後有媒體翻查佢嘅Facebook，話佢已經唔係第一次，喺2021年7月尾嗰陣，佢亦曾經上載一張餵貓吃「鐵觀音奶蓋珍珠雪條」嘅相片。

### 反送中運動期間涉嫌炒賣「我係香港人」字眼T恤

喺香港反送中運動期間，有香港設計師設計咗一款印有「我係香港人」字眼嘅T恤，以成本價50元供同路人訂購，但曾子晴其後被發現，抬高價格以100元轉手出售。曾更被踢爆本身立場親建制，但就扮本土派賣T恤，食兩家茶禮，俾網民批評「吃人血饅頭」。設計師表示佢「亳不知情」，又指曾子晴本身以50元成本價向她購買Tee恤，怒轟對方牟取私利。

### 加入「香港再出發大聯盟」被質疑政治立場

喺2020年5月，包括前兩名前特首董建華及梁振英在嘅多名重量級親北京派人士牽頭成立「香港再出發大聯盟」，曾子晴亦在其中，佢又喺網上話自己「做正確的事問心無愧」，榮幸同李嘉誠共事，但迅即被網民翻舊帳，指她曾喺反修例示威初期以高價賣「我係香港人」T恤，又曾參加2019年6月16號嘅反修例遊行，有網民質疑曾子晴現時加入建制聯盟是「假黃絲」，想討好兩邊立場嘅人。

### 代言捲入詐騙風波嘅JPEX加密貨幣交易所

佢曾經為JPEX加密貨幣交易所賣廣告，仲話JPEX「受到市場極大認可」，但JPEX加密貨幣交易所之前被揭發涉及詐騙，香港警察亦採取行動，拘捕林作、陳怡等相關人士。

資料來源
----

1. 1 2  陳綽嵐 (2020-05-06). 〈再出發大聯盟｜前主播曾子晴加入　曾上街反修例　被指「假黃絲」〉. 香港01. 原著喺2022-04-17歸檔. 喺2020-05-12搵到.（繁體中文）
2. 1 2  冼燕珊 (2019-07-05). 〈前亞視主播高價轉售「我係香港人」Tee 　遭踢爆疑借社運斂財〉. 香港01. 喺2020-05-12搵到.粵語：{{{yue}}}
3. ↑  〈【短片】【亞視熄機】見證公司走向終結曾子晴：搵過份工承傳學到嘅嘢〉. 喺2020-05-12搵到.
4. ↑  〈炒股幫 第78期〉 (PDF).`{{cite web}}`: CS1 maint: url-status (link)
5. 1 2  〈財經主播的爬蟲類王國 曾子晴 - 娛樂放題 - 精裝娛片〉. 《東周網【東周刊官方網站】Eastweek.com.hk》 (臺灣中文). 喺2023-02-07搵到.
6. ↑  〈前亞視主播餵貓食朱古力雪糕惹眾怒 廣告商停合作〉. 《頭條日報 Headline Daily》 (中文). 2022-04-02. 原著喺2022-04-02歸檔. 喺2022-04-02搵到.
7. ↑  〈【惹公憤】亞視前主播為賣廣告餵貓食雪糕 品牌即割席終止合作〉. 《Now 新聞》 (香港中文). 喺2023-02-07搵到.
8. ↑  HK, Channel C. (2022-04-05). 〈前亞視主播曾子晴爭議多 唔係第一次餵貓食雪糕？ | Channel C〉. *channelchk.com* (繁體中文). 喺2023-02-07搵到.
9. ↑  〈前主播涉借爭議賣衫賺差價捱轟〉. 原著喺2019-07-06歸檔. 喺2020-05-12搵到.
10. ↑
四瀆神（新刻出像增補搜神記）
四瀆旗圖
**四瀆**，舊時華夏北方四大水，東流入海，江河淮濟，至早出自爾雅釋水，「江河淮濟為四瀆。四瀆者、發源注海者也。」當今只有江河二水直流入海。

四瀆江河淮濟。江即江水，今長江。河即河水，今黃河。淮即淮水，今淮河。濟即濟水，今濟河大清河。由於四瀆下游經大平原，史上往往改道，今時同爾雅講就好唔同。淮水道畀運河偷咗，濟水道黃河偷咗。淮水亦塞過改流入長江。

大唐時四瀆配東南西北，東瀆配淮，南瀆配江，西瀆配河，北瀆配濟。

古時都會拜江河，四瀆亦奉做神衹，有四瀆廟。史上亦有種種封號。

四瀆亦化為天星，天上有星官四瀆。

經脈之中，手少陽三焦經，亦四瀆穴位，喺前臂兩骨之間。

名
-

按說文解瀆字，「溝也。从水賣聲。一曰邑中溝。」天下比成邑，四水比成天下溝，有水通。瀆當做大川解，至早見喺韓非子五蠹，「中古之世、天下大水、而鯀禹決瀆。」

風俗通義山澤篇，引尚書大傳、禮三正記咁講，「瀆者、通也、所以通中國垢濁、民陵居、殖五穀也。江者、貢也、珍物可貢獻也。河者、播也、播為九流、出龍圖也。淮者、均、均其務也。濟者、齊、齊其度量也。」依度見到後人附會睇法。

改道
--

四瀆中，今存黃河、淮河、長江。濟水，又名兗水，山東段則稱大清河，古代發源於發源於今河南省濟源市境內，東經溫縣、武陟縣南入黃河，然後又出河南而繼續東流經山東入渤海。大清咸豐五年，一八五五年，濟水被黃河改道奪據，成為黃河下遊河道，濟水遂不復存在。

神祗
--

古時都會拜江河，四瀆亦奉做神衹，有四瀆廟。地位同五嶽，有時合稱四瀆五嶽。河廟，喺河南滎陽縣。江廟，喺廣陵江都縣。淮廟，喺平氏縣。濟廟，喺東郡臨邑縣。

大明又有新封號。東瀆大淮之神，南瀆大江之神，西瀆大河之神，北瀆大濟之神。

攷
-

1. ↑  〈四瀆〉.`{{cite web}}`: CS1 maint: url-status (link)
2. ↑  〈四瀆穴 - A+醫學百科〉. *cht.a-hospital.com*. 喺2023-11-17搵到.
3. ↑  雲端中醫開發團隊. 〈四瀆穴可改善耳鳴,暴聾,牙齒痛,手臂痛,咽喉腫痛〉. 《雲端中醫養生》. 喺2023-11-17搵到.
4. 1 2  〈風俗通義 : 山澤 : 四瀆 - 中國哲學書電子化計劃〉. *ctext.org* (臺灣中文). 喺2023-11-17搵到.
大中華史-2200 —–-2100 —–-2000 —–-1900 —–-1800 —–-1700 —–-1600 —–-1500 —–-1400 —–-1300 —–-1200 —–-1100 —–-1000 —–-900 —–-800 —–-700 —–-600 —–-500 —–-400 —–-300 —–-200 —–-100 —–0 —–100 —–200 —–300 —–400 —–500 —–600 —–700 —–800 —–900 —–1000 —–1100 —–1200 —–1300 —–1400 —–1500 —–1600 —–1700 —–1800 —–1900 —–2000 —先秦秦漢魏晉南北朝隋唐宋元明清近代傳疑時代  
參攷三皇五帝夏商周西周東周春秋戰國戰國秦二里頭文化漢西漢東漢三國曹魏蜀漢西晉晉東吳東晉十六國南北朝宋齊梁陳北魏東魏西魏北齊北周隋唐五代十國遼西夏宋北宋南宋西遼金大蒙古國元明清南明中華民國大陸時期臺灣時期中華人民共和國大日本帝國南越國大順←西楚←新朝←玄漢←武周←北元←後金←太平天國五代梁唐晉漢周←秦滅六國←明末民變←孝文漢化←玄武門之變←三監之亂←八王之亂←甲午戰爭←文化大革命←義和拳之亂←靖難之變←黃巾之亂←永嘉之亂←黃巢之亂←三藩之亂←盤庚遷殷←周召共和←安史之亂←三家分晉←第一次鴉片戰爭←嘉靖倭亂←土木堡之變史前時代  
舊石器時代　中石器時代　新石器時代　青銅器時代  
此格： 去睇 • 討論 • 編輯 • 歷史
**大金**，史學家叫**金朝**（1115年－1234年），係女真人喺中國東北嘅王朝，開國者金太祖完顏阿骨打（完顏旻），1115年定都會寧府，即家下黑龍江省哈爾濱市阿城區。1125年滅遼朝，1127年滅北宋。1234年亡於蒙古同南宋夾攻，歷10皇帝。

金朝係當時中國北方一個強大政權，全盛時期嘅統治範圍，東北到日本海、黑龍江流域一帶；西北到河套地區；西便黐住西夏；南便以秦嶺到淮水（家下淮河）一線同南宋交界，西便以大散關同宋做界。金朝同南宋、西遼、西夏、大理國政權並存。
微笑臉表情符號。
**表情符號**（粵拼：biu2 cing4 fu4 hou2），砌出來嘅又叫**顏文字**，用完整嘅一幅圖表示嘅又叫**繪文字**，係一種用文字同符號嚟表達心情嘅方法。之前係網上嘅次文化，但由於手提電話同互聯網越嚟越發達，而家周街都有人用佢。

歷史
--

1982年9月19號，美國卡利之美隆大學嘅電腦科學教授 Scott Fahlman 最先喺佢大學嘅電子佈告板用咗一堆ASCII字符做表情符號，但嗰時雖然佢冇認真關注呢啲嘢，凈係嚟表達自己好高興嘅的心情。原本以為證據已經搵唔返，但喺2002年俾 Jeff Baird 喺備份磁帶入面搵返出嚟。爾種表情符號英文本來叫 ｢表情圖標｣（emoticon，英文讀音：/ɪˈmoutɪˌkɔn/），後嚟成為而家好多人用嘅符號。日本人喺大約同時期發明咗 ｢顏文字｣，同美式表情符號一樣，都係用字符砌出來，但係用嘅字符就包括咗漢字圈用嘅全形字。

今日所講嘅表情符號包括另一種源於日本手機嘅傳統，由日本 NTT DoCoMo 喺1990年代發明，英文本來特登跟日文叫 ｢繪文字｣（日文：絵文字えもじ(emoji)，英文讀音：/ɪˈmouˌdʒi:/），以別於美式嘅顏文字；同顏文字唔同嘅係繪文字本身係獨立嘅一張圖，唔係由個別字符砌出來。

後來兩種傳統被人溝亂用，美式表情符號而今好多時會用繪文字顯示，而繪文字亦都納入咗統一碼入面。統一碼雖然聲稱收錄咗美式表情符號，但係佢收錄嘅符號都係獨立成圖，技術上係日式嘅繪文字，唔係美式嘅顏文字。

表情符號一覽
------

統一碼收錄
-----

呢版有特殊字符，部分作業系統、網頁瀏覽器需要特殊字母或符號嘅支援。

統一碼委員會喺2010年10月發佈嘅6.0版當中，從1F600到1F64F區出現咗啲乜新嘅表情符號。

|  |
| --- |
| **表情Emoticons**Unicode Consortium 官方統一碼嘅字符位（PDF） |
|   | 0 | 1 | 2 | 3 | 4 | 5 | 6 | 7 | 8 | 9 | A | B | C | D | E | F |
| U+1F60x | 😀 | 😁 | 😂 | 😃 | 😄 | 😅 | 😆 | 😇 | 😈 | 😉 | 😊 | 😋 | 😌 | 😍 | 😎 | 😏 |
| U+1F61x | 😐 | 😑 | 😒 | 😓 | 😔 | 😕 | 😖 | 😗 | 😘 | 😙 | 😚 | 😛 | 😜 | 😝 | 😞 | 😟 |
| U+1F62x | 😠 | 😡 | 😢 | 😣 | 😤 | 😥 | 😦 | 😧 | 😨 | 😩 | 😪 | 😫 | 😬 | 😭 | 😮 | 😯 |
| U+1F63x | 😰 | 😱 | 😲 | 😳 | 😴 | 😵 | 😶 | 😷 | 😸 | 😹 | 😺 | 😻 | 😼 | 😽 | 😾 | 😿 |
| U+1F64x | 🙀 | 🙁 | 🙂 | 🙃 | 🙄 | 🙅 | 🙆 | 🙇 | 🙈 | 🙉 | 🙊 | 🙋 | 🙌 | 🙍 | 🙎 | 🙏 |
| **注解**
1.**^** 如同 Unicode 9.0 |

攷
-

1. ↑  Williams, Alex (2007年7月29號). "(-: Just Between You and Me ;-)". *New York Times*.
2. ↑  〈表情符號世界通行〉. 《蘋果日報》. 2007年7月30日. A26版.
3. ↑  潘翔城, 編 (2015年5月27號). 〈了解下符号表情和Emoji的历史吧〉. *PCHOME*. 原著喺2020年3月28號歸檔.
4. ↑  Fahlman, Scott E. (nd) [1982年9月18號]. "Original Bboard Thread in which :-) was proposed".
5. 1 2  "Don't know the difference between emoji and emoticons? Let me explain". *Guardian* (英國英文). 2015年2月6號. 喺2023年3月7號搵到.
6. ↑
**耶律思忠**（1172年—1232年），字天祐，小字善才，係遼太祖大仔遼義宗耶律倍嘅八世孫，金朝嘅政治人。

耶律辨才阿爸耶律履喺金章宗明昌初年嘅尚書右丞；大哥耶律辨才係金朝奉國上將軍、武廟署令；三弟耶律楚材係元朝中書令。耶律善才以宰相個仔身份引見，補東上閣門祗候。泰和四年（1204年），調任衡水令、蘭州軍事判官，入為西山閣門簽事。大安二年（1210年），改任太子典儀，後轉裁造署令。貞祐二年（1214年）宣宗南渡，耶律辨才同耶律善才做護衛，善才因功授儀鸞局使。冇幾耐，佢遷太府少監，兼直西上閣門尚食局使。貞祐三年（1215年），外派為同知昌武軍節度使事，之後改章化軍。佢又做過嵩、裕、息、延四州嘅刺史、同知鳳翔府事、中京副留守、同知歸德府事。

金正大九年（1232年）正月，汴京被包圍，耶律辨才、善才兩兄弟當時都喺汴京，耶律楚材奉召索回佢哋兩個人北歸。二月，金哀宗喺隆德殿召見辨才、善才兩兄弟，兩人懇求留喺汴京，哀宗贈金幣堅持要佢哋返回北方，於是耶律辨才返回真定，善才就喺二月十七日喺內東城濠投水死，皇帝為之震悼，封贈善才為工部尚書、龍虎衛上將軍。

妻子姓郭，個仔耶律鈞，男孫耶律寧壽、耶律昌壽、耶律德壽。

參考
--

* 元好問《龍虎衛上將軍耶律公墓誌銘》
* 王國維《耶律文正公年譜》
| How to read a taxoboxHow to read a taxobox**鴞形目** |
| --- |
| Strix occidentalis caurina*Strix occidentalis caurina* |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 脊索動物門 Chordata |
|
|
|
|
|
|
|
| 綱 | 鳥綱 Aves |
|
|
|
|
|
| 目 | **鴞形目 *Strigiformes***Wagler，1830 |
|
|
|
|
|
|
|
|
|
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
| 科 |
| * 草鴞科 *Tytonidae*
* 鴟鴞科 *Strigidae*
 |
|

**貓頭鷹**，係**鴞形目**（學名 *Strigiformes*），係鳥綱中嘅一個目。有超過130種。響所有大洲（南極洲除外）都有。大部分種係夜行食肉動物，而其身體特徵同生態配合得好啱。

鴞形目特徵
-----

雕鴞嘅頭骨標本
本目鳥類嘅大細差好遠，大隻例如鵰鴞體長去到 90 cm，細嘅例如東方角鴞體長唔到 20 厘米。

本目鳥類頭大，嘴短而粗，嘴尖成鉤狀。兩隻眼向前，眼同個頭嘅比例相對大，係本目鳥類共有，同其他鳥類嘅區，頭部正面嘅羽毛排列成面盤，部分種類具有耳仔壯羽毛。對眼，面盤同耳仔嘅分佈同貓好相似，本目鳥類俗稱貓頭鷹。

本目鳥類嘅耳窿喺頭嘅兩側，分佈同形狀都唔對稱，有利佢哋係黑麻麻嘅還景準確確定聲音嘅來源。

本目鳥類瞳孔大，多啲光入眼，視網膜中視桿細胞（只有一種視覺色素，即視紫紅質可以分辨明暗，唔識分辨細節同顏色）非常之多，冇視錐細胞（喺強光刺激下，有三種視覺色素，能分辨細節同顏色），以至眼內成圓柱狀（而唔係球狀），對弱光亦好敏感，適合夜間活動。

長耳鴞嘅耳孔由於柱狀嘅眼球有堅硬鞏膜環支撐住，所以眼睛並唔可以向唔同方向轉動，要望唔同方向嗰陣，需要轉動整個頭部。亦因此本目嘅鳥有著靈活嘅頸骨，頸部可旋轉270度。另外，眼中有3張眼瞼，上眼瞼會響眨眼時放下，下眼瞼會響睡覺時蓋上，而中眼瞼係一線狀組織，會響眼面上下移動清潔眼面。同其他雀鳥唔同嘅另一地方，係佢哋雙眼向前，視區重疊，可因此分辨到距離。本目雀鳥翼嘅形狀不一，一般較短圓，初級飛羽11枚，次級飛羽缺第五枚，尾短圓，尾羽12枚，部分種類10枚。

領角鴞快要蓋上嘅上下眼瞼。本目鳥類腿強健有力，爪強銳內彎，部分種類例如鵰鴞，成隻腳部均被羽，外觀極其強悍。本目鳥類趾形均為轉趾足，即第四趾可以前後轉動。

長耳鴞嘅全身羽毛柔軟輕鬆，羽色大多數為啞暗嘅棕褐灰色，柔軟嘅羽毛有消音嘅作用，令本目鳥類飛行起來迅速而安靜，加上啞暗的羽色，非常適合夜間活動。

鴞形目鳥類嘅進化
--------

呢個目嘅化石資料始終有限，可能源自始新世嘅原鴞科鳥類，現已絕種；響法國中新世地層，就曾發現過草鴞屬鳥類嘅化石；德國嘅中新世地層，就發現到角鴞屬嘅化石；法國嘅下漸新世地層發現鵰鴞屬同耳鴞屬嘅化石；德國同北美洲嘅中新世地層發現林鴞屬化石；而中國無鴞形目鳥類化石出土。

鴞形目習性
-----

領角鴞快要合埋嘅上下眼瞼
貓頭鷹晚上大多數喺樹上休息，部分種類住喺岩石間同草地上。

本目鳥類絕大多數係夜行性動物，晝伏夜出，白天隱匿響樹叢岩穴或者屋檐中唔易見到，但也有部分種類例如斑頭鵂鶹、縱紋腹小鴞同鵰鴞等白天亦不甘寂寞，常外出活動；一貫夜行嘅種類，一旦嘅白天活動，常飛行顛簸不定好似啲人喝醉酒咁。

本目鳥類鳴聲多變，嘶啞刺耳者有，悅耳如樂音者亦有。

本目鳥類均以動物為食，食物包括昆蟲、蚯蚓、青蛙、蜥蜴、雀鳥同細隻嘅哺乳動物等。體形較大隻嘅鴞類例如鵰鴞、雪鴞多以中小型哺乳動物如鼠類兔類為食，體形較小嘅鴞類如紅角鴞則以昆蟲為食；亦有部分種類如漁鴞屬嘅雀鳥，以魚類等水生動物為食。本目鳥類常將獵物成隻吞落肚，等消化後再將唔能夠吸收嘅皮毛骨頭幾丁質等雜物混成團狀吐出嚟，稱為**唾餘**，通常通過分析唾餘中嘅殘骸可以準確地瞭解一種鴞類嘅食性。中國古人好早就觀察到呢這一個現象，但錯誤咁認為唾餘係鴞類吞噬父母後吐出嘅骸骨，因而認為鴞係一種不孝之鳥。大隻嘅貓頭鷹有時重會捕食其他細隻屬嘅貓頭鷹。特別係對於雕鴞，灰林鴞同長耳鴞係不可忽視嘅食物來源。

鴞形目繁殖
-----

長耳鴞嘅羽毛
本目鳥類通常一雄一雌配對，但個別種類（如鬼鴞）嘅配對係一雄多雌或一雌多雄。本目鳥類嘅繁殖一般從3月至5～6月，有啲種類較早，1月就已經開始繁殖。除咗個別種類之外，本目鳥類喺繁殖過程中唔會築巢，而係利用樹洞、岩穴或其他雀鳥合適嘅棄巢孵卵育雛。

本目鳥類一窩產卵數量不定，體形較大者產卵較少，而體形較小嘅種類產卵通常較多。孵化期約一月左右。孵卵一般僅由雌鳥完成，育雛則雄雌共同承擔。本目鳥類均為完成雛，孵化後體被絨羽，耳目緊閉。鴞類產卵孵卵周期較長，喺同一個巢內由於產卵時間和孵化時間嘅差異，雛鳥體形大小常有巨大嘅差異，個別種類如雪鴞喺食物蕭條的年景會出現較大雛鳥殘食幼小雛鳥嘅現象，但呢種現象並唔普遍。

本目鳥類壽命較短，例如倉鴞壽命僅16個月，只有少數鳥類能夠達到9年壽命。

歐洲貓頭鷹種
------

貓頭鷹夜晚住喺樹上
歐洲大陸有13種貓頭鷹，但係大多數住喺亞洲同北美洲。因此佢哋有唔同嘅活動空間，並且同棲息環境相適應。

喺北歐生存嘅雪鴞，同其他貓頭鷹種相比，和猛鴞，鬼梟同烏林梟一樣，雪鴞係被迫往得最北遷移嘅貓頭鷹種。雕鴞係歐洲最大嘅貓頭鷹種，數量喺長達百年嘅人類獵殺後逐步回升。長耳鴞，短耳鴞同灰林鴞呢啲常見嘅貓頭鷹都屬於佢嘅獵物。

最為人所識嘅可能就係倉鴞，因為佢非常鍾意喺人類墾殖（或居住）嘅地方活動。歐洲最細嘅貓頭鷹當屬花頭鵂鶹。大啲啲嘅係紅角梟同縱紋腹小鴞。

繁殖動向
----

喺香港，海洋公園有養貓頭鷹，而香港濕地公園裏面亦有一啲人工鳥巢，有貓頭鷹繁殖嘅記錄。

睇埋
--

* 香港鳥類
呢篇文講日本話（以至第啲非漢語但歷史上有用漢字寫嘅語言）對漢字嘅一種發音方式。搵緊用日本話文法解讀漢文嘅方法嘅話，請睇「**漢文訓讀**」。
**訓讀**（粵讀：fan3 duk6；日本話：**訓読み**，日羅轉寫係 **kun'yomi**）係日本話對漢字嘅一種讀法，簡單講即係日本人用佢哋啲本土字詞嘅音嚟讀相應意思嘅漢字。

古時日本嘅人係講上古日語（現代日本話嘅遠古祖先）嘅。喺日本未輸入漢字之前，上古日語係一種得口語讀音而無文字嘅語言系統，即係話上古日語有大量字詞係有音而無字可寫嘅。好似係指草嘅字詞噉，現代日本話有隻口語字詞 **kusa**（想像似粵拼：ku6 saa1）指**草**，呢隻字詞喺上古日語入便嘅對應就冇文字可寫。雖然上古日本人喺溝通方面問題唔大，但缺乏文字表示佢哋要保存本地嘅歷史同文化嗰陣就出現咗好大問題。於是古日本人就用咗一種「混合式」嘅語文應用方法，解決呢個問題，即係保留咗語音代表嘅意思，同時採用漢字嚟記錄意思。呢個方法就係訓讀。

跟住落嚟嘅羅馬化，用嘅係粵拼（粵語）同標準日羅（日本話）。

概論
--

睇埋：漢字
喺現代日本話入便，**訓讀**係叫做 **kun'yomi**（假名加漢字寫：訓読み）嘅。

一個粵人如果學過現代日本話，就會留意到日本話用嗰啲漢字，往往係一隻漢字有幾個唔同嘅可能讀音，其中有一兩個音好接近眾漢語嘅讀音，同時又另外有一個音係完全唔似漢語嘅，例子：

| 漢字 | 漢音 | 訓讀 | 對照粵音 |
| --- | --- | --- | --- |
| **讀** | tō / to ku | yo | duk6 |
| **學** | ka ku | ma na | hok6 |
| **金** | kin | ka ne | gam1 |
| **水** | sui | mi zu | seoi2 |
| **浪** | rō | na mi | long6 |
| **木** | bo ku | ki | muk6 |
| **草** | sō | ku sa | cou2 |

由上便呢啲例子可見，漢音傾向同粵音有幾分相似，但訓讀音就同粵音完全唔同。

歷史
--

內文：中古漢語同上古日語
睇埋：萬葉假名
日文訓讀呢種現象，查實有段古：首先，日本話並唔屬漢語，而係屬日本-琉球語系，同粵語等嘅漢語唔同源；喺 5 世紀之前，現代日本話嘅遠古祖先獨立噉喺日本列島發展，本身已經有一定量嘅本土字詞，呢啲字詞同漢語入便嘅好唔同；由大約 5 至 6 世紀起（唐朝就始於 7 世紀），日本開始勁喺度同古代唐人進行文化交流，大受漢語（尤其係唐朝嘅中古漢語）影響，亦都全面引入咗漢字；噉日本人就自然開始想用漢字嚟書寫日本話。

不過，漢字好多時都淨係表達意思，尤其係啲象形字—**金**同**水**等漢字嘅字形，並冇提供任何有關「呢隻字要點讀」嘅資訊，於是就出現咗一種情況，日本人見到一隻漢字嗰時，可能會跟中古漢語嗰種讀法嚟讀，但係又有可能會讀做同嗰隻漢字一樣意思嘅本土口語字詞，即係例如**水**噉，想像

* 有一個 7 世紀奈良時代嘅日本人，佢望住張紙上便寫咗**水**呢隻漢字；
* 佢可以跟中古漢語噉讀—即係 **sui** 呢個漢音嘅前身；
* 但佢又可以將隻漢字讀做佢本土語言入便指水嗰隻字詞—即係 **mizu** 呢個訓讀音嘅前身；

最後，就形成咗現代日本話對漢字「有分漢讀定訓讀」噉嘅情況。

睇睇
--

* 文白異讀
* 粵字
* 字喃
* 方塊壯字
* 假借：某程度上同訓讀啱啱相反—訓讀係齋攞隻漢字嘅意思而忽略原先讀音（取意不取音），假借就係齋攞隻漢字嘅讀音而忽略原先意思（取音不取意）。

註釋
--

1. ↑  粵語都可以有「同一隻漢字幾個唔同嘅可能讀音」嘅情況，呢度講嘅粵音係指緊「粵語裡便最常見嗰個音」。
2. ↑  亦可以睇睇阿勒泰語言聯盟嘅概念。
3. ↑  查實其他漢語都試過借讀音畀日本話。只不過係咁多隻漢語當中，中古漢語對日本話影響最深。

參攷
--

1. ↑  Matsushita, K. Suzuki, H. Kurumagawa, T. Sakiyama, T. & Uosaki, N. (2016, October). Development and evaluation of a personalized Kanji learning system using multiple example sentences. In *2016 IEEE 5th Global Conference on Consumer Electronics* (pp. 1-3). IEEE.
2. ↑  Brown, R. A. (1990). Chinese character education in Japan and South Korea. *Language and Communication*, 10(4), 299-309.
3. ↑  「音読、訓読」的差異及使用時機？ （繁體中文 - 香港）
4. ↑  【分かりやすい】音読みと訓読みの区別【見分け方】
5. ↑  Vovin, A. (2017). Origins of the Japanese language. In *Oxford Research Encyclopedia of Linguistics*.
6. ↑  Miyake, Marc Hideo (2003). *Old Japanese: A Phonetic Reconstruction*. New York, NY; London, England: RoutledgeCurzon，呢本書幾出名，講嘅係日本話嘅歷史。
7. ↑  Þórdísarson, B. G. (2016). The history of loan words in Japanese and their effect on the Japanese language (Doctoral dissertation). "As explained in the introduction, written Japanese itself is borrowed and adapted from Chinese over a period of centuries. Kanji both kept their original Chinese pronunciation, adapted to the Japanese syllabary, called onyomi, as well as being assigned a native Japanese pronunciation when assigned to words already native to Japanese, called kunyomi."
呢篇文講養殖。搵緊同名嘅村嘅話，請睇「**養魚村**」。
觀賞用淡水魚缸
**養魚**（粵拼：joeng5 jyu4\*2）係種水族飼養活動，廣義上就係「飼育魚類」，可以指養啲魚來做景，或者養喺空間中嘅裝置，作爲一種景觀。一般特點係養來造景嘅魚相比各類只係用來食肉嘅魚，通常個樣明顯靚好多，有觀賞價值。

養魚又有意思指古代中國傳落嘅養殖法，養啲傳統嘅、合理嘅魚（主要係淡水魚）。呢個養魚有個機制稱做「施肥混養」，喺而家嘅中華人民共和國仲有呢樣嘢，同養蠶業、稻作等農業兼營。

起源
--

養魚嘅歷史，喺殷商（前1600年左右～前1046年）遺蹟發掘嘅甲骨文字有記錄，可以追溯到紀元前1150年前（約3000年），當初係同養蠶兼營，蠶嘅蛹係唔要嘅，所以做飼料，餵畀鯉魚，做單養。呢個養殖技術作爲產業導入，可能係來自春秋戰國時代入仕越王勾踐嘅政治家范蠡，佢著有《養魚經》，係世界最古老嘅有關魚類養殖嘅著書。

池中嘅金魚同錦鯉
養觀賞魚嘅趣味亦自古時就有，比如金魚一開始就養喺中國宋朝嘅宮廷，之後喺民衆中普遍流行。啲西方國家亦研究、飼育各類淡水觀賞魚，如神仙魚（英文：Pterophyllum）、五彩神仙魚（七彩神仙魚（英文：Discus (fish)））、各類屬鮭脂鯉科（英文：Alestidae）嘅魚等等。之後呢啲品種嘅魚流入各國，喺人造環境中飼育發展，成功以繁殖形式生產。

而家水族館養嘅各類觀賞魚基本都唔係出處自一國，而係大多來自地球各處，透過入口渠道傳開。比如暹羅鬥魚源自泰國，七彩神仙魚嘅原鄉係喺南美啲淡水河，又或者各類龍魚，如金龍魚產自東南亞，銀龍魚產自巴西嘅雨林區域嘅河，而金魚產自中國，有啲金魚如長尾金魚、凸眼金魚都係經過人工篩選而畀人培育造出。

唐代嘅改良
-----

到咗唐朝時代，個皇帝李淵佢嘅姓「李」同「鯉」係同音，所以「對鯉魚嘅冒瀆就係對皇帝嘅冒瀆」，鯉魚嘅養殖、捕獲、買賣、食等一律禁止。捕撈鯉魚者罰罪打三十仗，食嘅人則判死刑，係好嚴厲嘅禁令。

因爲呢個禁令，民衆要搵替代鯉魚嘅食用魚，注意到青鯇、鯇魚、大頭魚、白鰱（呢啲都係中國原產嘅鯉科野生種）。摸熟咗佢哋嘅特性後，培育單養嘅鯉魚，應用啲祕訣去改良，確立咗合理嘅方法，喺同一環境中同時飼育呢四種淡水魚。改良過之後，呢啲養魚技術廣泛流傳到各地，作爲取代鯉魚嘅食用魚，上述四種魚畀各階層接受。呢啲淡水魚係「四種最一般嘅魚」，所以稱做「四大家魚」。

另外，唐朝時代有喺草魚、青魚、黑鰱、白鰱之上加埋鯉魚做「五大家魚」，由於上述理由而禁止捕獲、烹煮鯉魚，所以將佢排除出外，做「四大家魚」。

* 鯉魚鯉魚
* 草魚（鯇魚）草魚（鯇魚）
* 青魚（青鯇）青魚（青鯇）
* 白鰱白鰱
* 黑鰱（大頭魚）黑鰱（大頭魚）

養魚機制
----

養魚首先要將上述四種「四大家魚」嘅魚種（魚仔），放養入有可能成育嘅環境（池沼河川等生態系統）。放養後，唔會畀啲魚直接攝取嘅飼料，但會用收穫得嘅植物同屎尿畀佢（撒啲屎尿入池沼度，會生養起浮游生物；魚苗放養會同稻作兼業，呢樣會因環境、地域而異）。喺呢個環境中，因爲唔同魚嘅食性同食物鏈嘅結果，會如下噉展開：

1. 草魚喜好植物，會攝取水草同水邊植物。
2. 草魚嘅排泄物會由淡水卷貝類嘅田螺等來食。
3. 青魚會以田螺等底棲生物爲食。
4. 加埋啲食淨嘅嘢，以屎尿爲肥料，誘使浮游植物繁殖。
5. 呢啲浮游植物又再誘使浮游動物繁殖。
6. 白鰱食浮游植物，黑鰱食浮游動物。

養觀賞魚嘅風潮
-------

霓虹脂鯉係流行嘅淡水寵物
由於觀賞魚喺好多國家普遍流行，幾多家庭會養觀賞魚來裝飾。由於噉，形成咗各類養殖場來生產觀賞魚，之外仲有幾多養魚俱樂部成立，啲俱樂部嘅成員都係啲好鍾意養魚嘅人，佢哋睇呢啲係人生中嘅清雅樂趣，加入俱樂部，可以交換見識，又可以買賣或者交換啲貴價魚。

睇埋
--

* 淡水觀賞魚一覽
* 寵物
* 觀賞鳥
* 寵物狗
* 寵物貓
* 寵物鼠
* 觀賞鷄

出面網頁
----


維基同享有多媒體嘅嘢：
**Aquariology**（類）

* 〈'"`UNIQ--templatestyles-00000006-QINU`"'Cá cảnh／𩵜景[[Category:有越南文嘅文章]]（粵譯：觀賞魚）〉. 《越南百科辭典》. `{{cite web}}`: URL–wikilink conflict (help); templatestyles stripmarker in `|title=` at position 1 (help)
**維克里拍賣理論**（英文：Vickrey Auction Theory）係一種拍賣理論，亦稱為**密封競標次高價拍賣**（**sealed-bid second-price auction, SBSPA**）。喺呢種拍賣中，競標者會提交密封競標，唔知道其他競標者嘅出價。最高出價者贏得物品，但實際支付嘅價格係第二高出價。呢種拍賣同英式拍賣有類似嘅策略，令競標者有動機出真實嘅價值。維克里拍賣理論喺1961年由哥倫比亞大學教授威廉·維克里第一次學術發表，不過其實喺1893年起已經被郵票收藏家使用。維克里嘅原始論文主要考慮只賣一個唔可分割嘅物件嘅拍賣。而喺有多個相同物品嘅情況下，競標者會提交反向需求曲線，並支付機會成本。

維克里拍賣理論有以下嘅特性：

* 自我揭示同激勵相容性：喺維克里拍賣中，每個競標者都會出價（揭示）佢哋對物品嘅估值，以最大化佢哋嘅預期效用。呢種拍賣有時會用於機構抵押不動產抵押貸款證券（英文：Mortgage-backed security, MBS）市場嘅指定池交易。
* 拍賣後效率：維克里拍賣喺最一般嘅情況下係決策效率（贏家係估值最高嘅競標者）；如果賣家被視為「零號玩家」，佢嘅轉移等於其他玩家轉移嘅負值總和（即出價）。
* 缺點：維克里拍賣唔係價格發現（英文：price discovery），即係當買家對自己嘅估值唔確定嘅時候，唔能夠顯示市場價格，除非係經過一連串嘅拍賣。賣家又可能會使用假投標來增加利潤。

維克里拍賣理論喺經濟學文獻中有好多研究，但係實際應用中較少見。喺多單位拍賣中，亦存在維克里拍賣嘅廣義變體，例如Google同Yahoo嘅網上廣告計劃中使用嘅廣義次高價拍賣（唔係激勵相容）同Vickrey-Clarke-Groves拍賣（激勵相容）。

參考
--

1. 1 2 3 4 5  Vickrey auction - Wikipedia（英文）

睇多啲
---

* Vickrey Auction（英文）
義和團
**義和拳**，又叫做**義和團**，係中國19世紀末一個反西方嘅組織。佢哋認為自己練嘅拳係刀槍不入，唔怕洋鎗大炮。呢個組織1900年（庚子年）響山東搞咗場好大型嘅暴力排外社會運動，史稱**義和團運動**，呢場運動又叫做**義和拳匪亂**、**庚子事變**、**庚子拳亂**。

個組織係針對響中國嘅外國人，成員見到人就亂打亂殺，見到有關嘅嘢唔係燒就係拆，連同西方有關嘅華人都一樣遭秧。後尾引起西方世界反彈，招致八國聯軍圍攻，搞到首都北京城被攻佔，要賠款，影響深遠。

歐美同埋日本等列強，之後嘅大清政府，或者中華民國政府，都認為呢場係暴亂，參與嘅人都係愚昧無知。

截至1900年8月，總共有超過240名外國人、2萬幾名中國基督徒，以及數都數唔晒嘅義和團拳民，佢哋支持者，以及其他人喺呢場運動及之後嘅鎮壓中死亡。

發展
--

內文：八國聯軍、教案、列強同義和團揭帖
### 源頭

關於義和團源頭，史學界有爭議。義和拳嘅成員畀人叫做「拳民」或者「拳匪」。義和拳原本係長期流行響山東、直隸（今河北）一帶嘅民間秘密會社。義和拳利用設立神壇、畫符請神等嘅方法秘密聚眾，教授信眾修煉一種據稱可以令人刀槍不入嘅拳法，即係「義和拳」。義和拳其實同神打差唔多，都係起壇作法，令人迷迷糊糊，念咒語然後請神仙上身，然後自以為刀槍不入。呢庭法術係中國民間，特別係無受教育嘅一個階層一向都有流行。好似太平天國嗰班「王」最初作反一樣成日請神上身，不過太平天國請上身嘅係上帝、耶穌；而義和團就請埋齊天大聖、關雲長等等小說人物。最初義和拳反對滿族統治，以「反清復明」為口號。後來轉而支持大清而極力排外，口號改為「扶清滅洋」（1898年由趙三多首次提出）。

文獻
--

* 清李希聖：《庚子國變記》
* 清羅惇曧：《庚子國變記》
* 清羅惇曧：《拳變餘聞》
* 清仲芳氏：《庚子記事》
* 清劉孟揚：《天津拳匪變亂紀事》
* 清劉以桐：《民教相仇都門聞見錄》

參考
--


**晚清史（1840年—1911年）** 改

| 重大事件 | 清皇室重要人物 | 重要人物 | 重要組織 |
| --- | --- | --- | --- |
| * 鴉片戰爭（1840年─1842年）
* 英法聯軍（1856年─1860年）
* 辛酉政變（1861年）
* 太平天國（1856年─1860年）
* 洋務運動（1860年代─1890年代）
* 俄國掠奪中國土地（1858年─1881年）
* 中法戰爭（1883年─1885年）
* 甲午戰爭（1894年─1895年）
* 戊戌變法（1898年）
* 義和團（1899年─1900年）
* 八國聯軍（1900年）
* 清末新政（1901年─1911年）
* 日俄戰爭（1904年─1905年）
* 黃花崗起義（1911年）
* 保路運動（1911年）
* 辛亥革命（1911年）
* **條約**
	+ 南京條約（1842年）
	+ 天津條約（1858年）
	+ 璦琿條約（1858年）
	+ 北京條約（1860年）
	+ 中法新約（1885年）
	+ 馬關條約（1895年）
	+ 辛丑條約（1901年）
 | * **皇帝**
	+ 道光（在位：1820年─1850年）
	+ 咸豐（在位：1850年─1861年）
	+ 同治（在位：1861年─1874年）
	+ 光緒（在位：1874年─1908年）
	+ 宣統（在位：1908年─1911年）
* **皇室**
	+ 慈安太后
	+ 慈禧太后
	+ 奕訢
	+ 奕劻
	+ 溥儁
	+ 載漪
	+ 載勳
	+ 珍妃
	+ 載灃
	+ 隆裕太后
 | * 林則徐
* 馮桂芬
* 僧格林沁
* 曾國藩
* 曾紀澤
* 李鴻章
* 左宗棠
* 翁同龢
* 張之洞
* 袁世凱
* **維新派**
	+ 康有爲
	+ 梁啟超
	+ 戊戌六君子
	+ 譚嗣同
* **太平天國**
	+ 洪秀全
	+ 楊秀清
	+ 蕭朝貴
	+ 馮雲山
	+ 韋昌輝
	+ 石達開
	+ 陳玉成
	+ 李秀成
* **革命黨**
	+ 孫中山
	+ 黃興
	+ 秋瑾
 | * **軍事**
	+ 綠營
	+ 湘軍
	+ 淮軍
	+ 北洋水師
	+ 新軍
	+ 捻軍
	+ 黑旗軍
* **政府**
	+ 總理衙門
	+ 同文館
	+ 江南製造局
* **其他**
	+ 強學會
	+ 同盟會
	+ 興中會
	+ 光復會
	+ 文學社
	+ 共進會
 |
**楊楚營**（**Cindy Yeung**，1965年—1986年2月23號），又名**楊楚瑩**，原名**楊翠娟**，係香港女歌手，因1987年陽光檸檬茶電視廣告歌喺2017年3月突然做咗網民熱話。

簡歷
--

### 早年

楊楚營家庭環境複雜，有一個細妹，好早就要輟學打工，早喺16歲就已經喺灣仔港灣道海港中心東海鐳射酒廊做駐場歌手。

### 出道

楊楚營喺1985年參加國際青年香港流行曲創作邀請賽，同李中浩（中文：李中浩）憑《十萬個明天》攞冠軍，但合唱後畀李中浩（中文：李中浩）歌迷杯葛，唔畀兩人繼續搭檔。

後尾楊楚營畀音樂人林慕德發掘同佢簽約，準備幫佢出唱碟。佢亦唱過1986年由葉德嫻主演嘅電影《再見媽咪》主題曲《獨個成長》，隻歌都係林慕德創作。林慕德更諗住將本嚟為杜麗莎創作嘅《去吧！》同埋另一隻歌《媽媽 I Love You》交畀佢唱。

### 死

楊楚營於1986年2月，突然死，楊楚營個妹楊依琳證實佢係喺跑馬地景光街22號四樓住所開煤氣自殺，根據傳媒報導，1986年2月23號下晝5點左右楊楚營三位男性友人上門探訪，但撳門鐘冇人應，又發覺有濃烈煤氣味由屋內傳出，消防員破門而入後發現楊倒臥大廳，被送往鄧肇堅醫院後證實不治，警方喺現場執到兩張字條，相信係死者嘅遺書，調查後認為死因無可疑。個妹講楊楚營生前試過壓力爆煲哭訴話做歌星好辛苦，因為要學英文、學國語、李中浩嘅歌迷又杯葛佢，壓力大到唔識得點應付。

而《去吧！》喺楊楚營死後一年，即1987年做咗陳慧嫻嘅派台歌；《媽媽 I Love You》就喺1988年交咗畀肥媽主唱。

### 死後

2017年3月，陽光檸檬茶推出30年前嘅復刻版包裝，令1987年陽光檸檬茶電視廣告歌重新畀人留意，而咁啱傳媒搵咗廣告歌嘅監製林慕德接受訪問，聲稱廣告歌歌手身份係楊楚營，令楊楚營突然做咗網民熱話。楊楚營個妹楊依琳接受《鴻鵠志－影視筆記》Facebook訪問澄清楊楚營唔係孤兒，亦喺Facebook留言話佢家姐無同李中浩拍過拖，只係唱歌伙伴同朋友，李中浩喺家姐生日有帶女朋友到場，另外佢喺蘋果日報留言話好嬲無口德嘅網民虛構家姐死因。

另外前歌手盧昭明喺Facebook聲稱自己先係1987年陽光檸檬茶廣告歌主唱，盧昭明嘅亞視訓練班同學黃秋生相信盧昭明冇必要講大話，陽光檸檬茶電視廣告錄音師朱偉文接受《鴻鵠志－影視筆記》Facebook訪問證實盧昭明係電視廣告主唱，出街只有盧昭明主唱版本，指林慕德指鹿為馬。其後林慕德好肯定咁證實廣告出街版本一定係楊楚營唱；因為要sell幾個人俾廣告客戶，或者盧昭明係唱過其中一個version。

參考
--

### 註釋

1. ↑  陽光檸檬茶-主唱楊楚營中三輟學養家-絕筆留言，香港01，2017年3月16號。
2. ↑  華僑日報《遺書開煤氣自殺女歌星香銷玉殞》-1986年2月24號第6頁
3. ↑  大公報《夜總會女歌星閨中自殺死去》-1986年2月24號第8頁
4. ↑  〈【檸檬茶廣告成絕唱】對楊楚營自殺有保留 作曲人林慕德：佢死時得17、8歲〉. 原著喺2017年3月11號歸檔. 喺2017年3月13號搵到.
5. ↑  〈盧昭明認《陽光》原唱 亞視訓練班同學黃秋生：唱嗰個一定記得〉. 原著喺2017年3月26號歸檔. 喺2017年3月26號搵到.
6. ↑  〈《陽光》廣告主唱非楊楚營？前歌手盧昭明現身：我先係原唱！〉. 原著喺2017年3月23號歸檔. 喺2017年3月23號搵到.
7. ↑  〈盧昭明先係《陽光》原唱？林慕德：幾乎醒唔起曾簽過呢個人！〉. 原著喺2017年3月23號歸檔. 喺2017年3月23號搵到.
8. ↑  獨家專訪87陽光 Yeung Gwong檸檬茶原唱
9. ↑  〈【陽光檸檬茶】林慕德為演唱會抽水？ 「我想為楊楚營伸冤」〉. 《香港01》 (香港中文). 2017-06-15.`{{cite web}}`: CS1 maint: url-status (link)

### 其他參考

* 【如陽光伴我】檸檬茶廣告紅歌未紅人　原唱女歌手Cindy已離世？
* 楊楚營胞妹澄清非孤兒
* 鴻鵠志影視筆記Facebook
* 牙痛咁聲 邁克
喬爾喬·瓦薩里，自畫像
**美術史**係研究美術同埋圖像、形狀、材料嘅歷史發展嘅科學，亦都研究同描述美術向渠嗰時同嗰到嘅美術感，同世界觀條件之下嘅文化作用同埋藝術家嘅創作過程。

研究範圍
----

約翰·約阿希姆·溫克爾曼，1768年肖像畫，安東·馮·馬隆畫
美術有好耐嘅歷史。一有人類，美術史就開始了，原始社會嘅人類會喺岩壁上畫動物同狩獵，隨著文明發展，最早嘅文字亦都係由圖畫演變嚟嘅。美術係一種精神產物，史上不嬲都係同宗教聯繋埋一齊嘅。隨著技術進步，繪畫材料發展，畫家不斷追求更加逼真嘅描繪對象，美術水平不斷發展。隨著美術向社會嘅作用、地位同美術理論嘅發展，美術本身亦都不斷咁變。美術作品嘅風格聯繋同歷史關聯被人睇成係每部作品嘅產生前提。

美術史忌研究對象係由中世紀早期開始到而家歐洲同近東嘅繪畫、制圖、雕塑、建築。由19世紀後半葉開始美術史亦都研究教會收藏嘅藝術作品同寶藏。史前史亦都研究有文字之前嘅發展。考古學同埃及學嘅研究亦都包括地中海早期文明嘅美術發展。早期嘅美術史而今限於由4世紀基督教成為羅馬帝國國教開始到現今嘅歐洲美術。近代同現代嘅研究范圍擴展到被歐洲文化影響所謂嘅西方世界，即係亦都包括美洲抑或世界地方嘅西方美術。

畫畫
--

畫畫係一種歷史極之久遠嘅藝術：已知最古老嘅畫位於法國南部嘅肖維岩洞（Chauvet-Pont-d'Arc Cave）搵到歷史超過 30,000 年嘅壁畫，呢啲畫描繪咗馬、犀牛、獅子、水牛同猛獁象等嘅動物，而且仲有似係打完獵返屋企嘅人嘅圖案；事實係，類似噉嘅洞穴壁畫喺世界各地都有，包括歐洲多地、中國、澳洲同印度等地都可以搵到啲噉嘅史前壁畫。對於呢啲畫嘅作用，學者作出咗多個猜測：有人估史前人類相信畫畫可以用嚟捕捉所畫嘅動物嘅靈魂，令打起獵上嚟容易啲；又有人認為呢啲畫反映史前人類對大自然嘅崇拜；又有人話史前人類畫畫只不過係無聊想打發時間；不過對於「史前人類畫呢啲畫嚟做乜」嘅問題，到咗家陣都仲未有一致嘅定論。

出面網頁
----

* 世界美術史圖例
* 中國美術史
* 中國美術史
* 西方美術史
* Ars Summum Project
* 美術史

### 研究機構

* 中央美術學院，人文學院美術史系
* 中國藝術研究院
* 

1. ↑
2. ↑  "Milhares de pinturas rupestres são descobertas em cavernas no México". *BBC News Brasil* (in Portuguese).
一般嘅研究海報通常其實係論文
**研究海報**（英文：poster）係指喺學術研討會貼喺牆或者釘喺架上面嘅一種貎似海報，有時限性嘅學術發表方法。雖然叫做海報，但係研究海報上面嘅好多時其實都係論文，只係唔夠斤兩當論文發表；所以又有人叫佢做**海報論文**。不過亦都有以圖為主嘅研究海報。

喺學術研討會通常都會有一或者多個時間畀學者親自解釋張海報，叫海報環節。有啲研討會，啲海報會喺個研討會未開始已經貼出來，又或者完咗唔會即刻搣走，呢類研討會以外嘅展出可以叫做 ｢海報展覽｣。

研究海報通常只係研討會進行期間先可以搵到內容，搣咗落來lei4之後一般唔會搵得返；就算貼返喺學者嘅大學入面，都唔會有正式紀錄擺咗喺邊，一般人搵到嘅至多係得返個摘要。

好多人整研究海報會用 PowerPoint，不過亦有啲學者會用排版軟件或者繪圖軟件，研究海報嘅重要字眼應該喺 3 米以外睇得見，所以整研究海報其實有啲類似展覽設計。

註
-

1. ↑  〈自願公告〉 (PDF) (香港中文). 四環醫藥控股集團有限公司. 2023年4月14號. 喺2023年5月7號搵到.
2. ↑  〈通識教育之基礎〉 (PDF) (香港中文). 通識教育國際學術會議2015. 原著 (PDF)喺2022年12月6號歸檔. 喺2023年5月7號搵到.
3. ↑  "How to Create a Research Poster" (美國英文). NYU Libraries. 喺2023年5月8號搵到.


|  |  |
| --- | --- |
| Stub icon | 呢篇**研究海報**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
**完善地區治理建議方案**（英文：**Improving Governance at the District Level**），或者可以叫**2023年香港區議會改革方案**，係香港政府提出改變香港區議會組成方法同改變地區治理架構嘅方案，方案喺2023年5月2號公佈，事前並未有安排公眾諮詢，會安排喺同年第7屆香港區議會選舉實施。

喺2023年7月6日，立法會全票三讀通過咗《2023年區議會修訂條例草案》，並已經喺2023年7月10日正式刊登憲報實施，意味住改革方案已經正式獲得官方確認實行。

按政府嘅講法，方案係按照三個指導原則進行：

1. 「國家安全」必須放喺首位，全面準確、堅定不移貫徹「一國兩制」方針；
2. 全面落實「愛國者治港」原則；
3. 充分體現「行政主導」。

方案內容
----

### 「重塑區議會」

#### 區議會組成方法

喺改革之前，香港區議會由452個民選議席加27個當然議席（鄉事委員會主席）組成。喺改革之後，18個地方行政區唔變，當然議席亦唔變，但民選議席大幅削減到得返88席，而全香港會重新劃分44個選區，每個選區2席，用雙議席單票制選出，而候選人要攞到地區撲滅罪行委員會、地區防火委員會同分區委員會（下稱「三會」）三名委員提名。另外再增加兩類議席，包括176個由「三會」喺各地方行政區以全票制選出嘅「地區委員會界別議席」（有人會誤解係「間選」議席，但「三會」本身唔係民選產生，所以呢啲議席唔算「間選」議席），同埋179個由香港行政長官直接委任嘅委任議席。政府同時會設立由政務司司長擔任主席嘅「區議會資格審查委員會」，由兩到四名官守成員加一到三名非官守成員所組成，確保所有區議員符合擁護《香港基本法》、效忠香港特區政府嘅法定要求。

呢次改革大幅削減區議會嘅民主成份，民選議席只係佔88席（18.72%），比起頭一屆1982年香港區議會選舉嘅132席（26.94%）更加低。此外，區議會委任議席自2015年第5屆香港區議會選舉取消短短兩屆後亦再一次重新引入。

#### 其他同區議會有關嘅措施

其他同區議會有關嘅措施包括：

* 由民政事務專員出任區議會主席，唔設副主席（恢復1982年頭一屆區議會嘅做法）
* 引入區議員履職監察制度，對行為表現唔符合公眾期望嘅區議員進行調查同安排懲處
* 維持改革後嘅區議會議員嘅酬金同津貼水平同而家差唔多

### 「強化地區治理架構」

* 設立「地區治理領導委員會」，由政務司司長主持，領導地區治理整體策略同政策和措施
* 將政務司副司長主持嘅「地區事項統籌工作組」改組成「地區治理專組」，取代原有嘅「地方行政督導委員會」，統籌同指揮各政策局同部門地區工作

坊間批評同官方回應
---------

坊間普遍認為改革方案下區議會嘅民主成份大幅減少，新思維立法會議員狄志遠曾經向政制及內地事務局局長曾國衞反映有關意見，局長回應話《基本法》有關區域組織嘅條款只係「賦權性條款」，特區可以揀去成立區域組織，但冇憲制責任必須成立；《基本法》亦完全冇提過區域組織點樣組成，意味區議會冇需要由選舉產生，所以話「區議會係特區民主進程」嘅概念只係「僭建」到《基本法》。

睇埋
--

* 香港2021年政改方案
* 區議會資格審查委員會

參考
--

1. ↑  〈立法會三讀通過《2023年區議會修訂條例草案》 - RTHK〉. 《香港電台》 (臺灣中文). 喺2023-07-06搵到.
2. ↑  〈2023 年第 69 號號外公告〉 (PDF). 香港憲報. 2023-07-10. 原先內容歸檔 (PDF)喺2023-07-10.
3. ↑  〈2023年區議會(修訂)條例〉 (PDF). 香港憲報. 2023-07-10. 原先內容歸檔 (PDF)喺2023-07-10.
4. ↑  香港特別行政區政府新聞公報 - 政府公布完善地區治理建議方案
5. ↑  香港政府新聞網 - 廣納賢能 區議會以四種方式組成
6. ↑  曾國衞：區議會不一定由選舉產生　說成民主進程是偷換概念

出面網頁
----

* 民政事務總署 - 公共服務 - 地區行政 - 完善地區治理建議方案
**奇偶檢測**（粵拼：gei1 ngau5 gim2 caak1；英文：**parity check**）係一種數據通訊用到嘅簡單嘅錯誤偵測技巧；原理係將數據睇成一大串位元（亦即係當佢做二進制數字），然後斬件，之後逐件睇（例如逐個位元組睇），數下入面有幾多個 1（個結果係奇數定偶數叫**奇偶性**，**parity**），再加一個附加嘅位元，務求加咗附加位元之後，一係有奇數嘅 1，一係有偶數嘅 1，而呢個附加嘅位元就叫**奇偶檢驗位**（**parity bit**）。

接收方收到數據之後，就會撇除收到嘅奇偶檢驗位，自己再做一次奇偶檢測，睇下奇偶檢驗位應該係乜，如果同收到嘅奇偶檢驗位一樣，就假定收到嘅嘢冇問題，如果唔夾，就肯定收到咗無效數據；不過如果遇到嘅情形係後者，接收方都只係知道數據無效，而唔會知邊度錯咗。另外，如果有數量係偶數嘅錯誤發生咗，奇偶檢測亦唔會測到有問題。

將數據斬件有兩個方法，最明顯嘅方法係將數據就咁切開，例如每8個位元切一刀，又或者每256個位元切一刀咁，呢種方法叫**縱向冗餘檢測**[*暫譯*]（VRC，vertical redundancy check），另一個方法係首先將數據分成某個大細嘅段落（block；例如每8位元一段，又或者每256個位元一段咁），然後每段相同位置嘅位元當成一個單元，呢種方法叫**横向冗餘檢測**[*暫譯*]（LRC，longitudinal redundancy check）。

無論係縱向定横向冗餘檢測，頂多都只能夠偵測錯誤，但係如果兩種方法一齊用，喺某嘅情況下可以更正錯誤。

應用
--

奇偶檢測喺串行通訊常見，用嘅係縱向冗餘檢測，以前用 ASCII 嘅年代，7位元嘅 ASCII 碼好多時都會附加奇偶檢驗位，凑夠8個位元一個位元組。

並行通訊亦有時會用奇偶檢測，例如 SCSI 通常都會做奇偶檢測。

奇偶檢測未必用喺通訊，亦用喺儲存，例如佢用咗喺 RAID-5 同 RAID-6，同 ECC RAM，不過呢啲應用都唔係純粹係奇偶檢測，而係用某種演算法將佢變成可以更正錯誤。

例
-

假設用統一碼嘅 UCS-2 形式，但係低位元組行先（little endian，例如微軟視窗），再假設8個位元一組，如果訊息係 ｢粵語｣，即係 U+7CB5 U+8A9E，實際表示方法十六進制 B5 7C 9E 8A，二進制 1011,0101 0111,1100 1001,1110 1000,1010，咁嘅話：

| 位元組 | 位元 | 奇偶性(VRC) |
| --- | --- | --- |
| 7 | 6 | 5 | 4 | 3 | 2 | 1 | 0 |
| 0 | 1 | 0 | 1 | 1 | 0 | 1 | 0 | 1 | 奇 |
| 1 | 0 | 1 | 1 | 1 | 1 | 1 | 0 | 0 | 奇 |
| 2 | 1 | 0 | 0 | 1 | 1 | 1 | 1 | 0 | 奇 |
| 3 | 1 | 0 | 0 | 0 | 1 | 0 | 1 | 0 | 奇 |
| 奇偶性(LRC) | 奇 | 奇 | 偶 | 奇 | 奇 | 奇 | 偶 | 奇 |

假設用8位元嘅頻道傳輸7位元嘅 ASCII 數據，數據單元係字元，而且奇偶檢測位嵌入字元嘅位元7（每位元組嘅第八位元）；如果要傳輸嘅字串係 ｢Yue｣，佢嘅 ASCII 碼係十六進制 57 75 65，二進制 101,1001 111,0101 110,0101。咁嘅話：

* 如果協議係奇偶性要係奇數（odd parity），實際傳輸嘅會係 1101,1001 0111,0101 1110,0101，即係十六進制 D7 75 E5
* 如果協議係奇偶性要係偶數（even parity），實際傳輸嘅會係 0101,1001 1111,0101 0110,0101，即係十六進制 57 F5 65

攷
-

1. 1 2 3  〈中學資訊及通訊科技科常用英漢辭彙〉 (PDF) (香港中文). 香港特別行政區政府教育局課程發展處科技教育組. 2023年1月. 喺2023年10月30號搵到.
2. 1 2 3 4 5 6  Carne, E. Bryan (1995). *Telecommunications Primer* (美國英文). Prentice Hall; IEEE Press. ISBN 0-13-490426-5.
3. ↑  "Interface Circuits for SCSI" (design notes) (美國英文). Texas Instruments. November 1998. 喺2023年10月31號搵到.
4. ↑  Plank, James S. (2008). *The RAID-6 Liberation Codes* (PDF). FAST ’08: 6th USENIX Conference on File and Storage Technologies (美國英文). 喺2023年10月31號搵到.
5. ↑  Harding, Scharon (December 31, 2020). "What Is ECC Memory in RAM? A Basic Definition" (美國英文). Tom’s Hardware. 喺2023年10月31號搵到.

睇
-

* 雜音
* 測琛
| How to read a taxoboxHow to read a taxobox**紫背草** |
| --- |
|  |
|
| **物種分類** |
| 

|
|  |
|
|
| 界 | 植物界 Plantae |
|
|
|
|
|
| 門 | 被子植物門 Magnoliophyta |
|
|
|
|
|
|
|
| 綱 | 雙子葉植物綱 Magnoliopsida |
|
|
|
|
|
| 目 | 菊目 Asterales |
|
|
|
|
|
|
|
|
| 科 | 菊科 Asteraceae |
|
|
|
|
|
| 屬 | 紫背草屬 *Emilia* |
|
|
|
|
|
|
|
| 種 | **紫背草 *E. sonchifolia*** |
|

 |
|
| 二元學名 |
| ***Emilia sonchifolia***L. |
|
|
|
|
|
|
|
|
|
|
|
|
|
|
|

**紫背草**（粵拼：zi5 bui3 cou5；學名：*Emilia sonchifolia*），又嗌**紅背葉**（hung4 bui3 jip6）、**羊蹄草**（joeng4 tai4 cou5）、**一點紅**（jat1 dim5 hung4），係菊科紫背草屬嘅一年生步或多年生嘅草本植物，原產亞洲，而家已經廣泛分佈喺世界各地，主要喺村邊、路邊、田邊同埋曠野草地入面先至搵到。

樣
-

植株高1～7dm，梗直立，冇毛或疏毛，有時出分枝。葉琴狀分裂或有橛齒，上邊細，下邊大；冇柄；正面綠，反面紫紅。花屬頭狀花序，管狀花，紫，兩性；長12～14mm，有長柄，成日有二歧分枝；總苞綠，圓柱，基部大隻啲；花冠先端5齒裂；每年7～11月開花。菓屬瘦果，圓柱，長約4mm，有棱；冠毛白兼軟；每年9～12月結果。

有關嘅書
----

* 草本植物识别图鉴 第291页　人民邮电出版社　　ISBN 978-7-115-40481-7
* 中国外来入侵植物名录 第233页　高等教育出版社　　ISBN 978-7-04-048875-3

連出去
---

* 一点红功效与作用\_一点红的种植技术\_食用一点红的注意事项 PCHouse
* 紫背草 認識植物
**陳智燦**，台灣人，「列治文」公司負責人，2002年7月9日起因為涉嫌以期貨投資吸金39億元，連同老婆劉美雪一齊被通緝，潛逃海外20多年。

去到2023年，佢哋因為喺泰國申請永久居民簽證，被泰國政府資料發現有異，之後泰國政府通報台灣，兩夫婦喺7月落網。

「列治文」騙案
-------

陳智燦同劉美雪夫婦喺2000年期間喺香港虛設咗一間叫「列治文」信託有限公司，佢哋喺外面宣傳呢間公司係歐洲日內瓦集團旗下嘅企業，同佢地嘅子公司係列治文銀行。然後佢哋喺台灣各地用傳銷方式吸引人投資，話係可以賺大錢。不過到咗2001年11月，佢哋假借列治文公司海外銀行倒閉嘅藉口，拒絕返還投資者嘅本金同埋紅利。而家估計有4000幾人受害，詐騙嘅金額高達39億新台幣。

參考
--

1. ↑  調查局 (2015-11-30). 〈調查局網頁〉. *www.mjib.gov.tw* (臺灣中文). 原著喺2023-07-20歸檔. 喺2023-07-20搵到.
2. 1 2  中時新聞網 (2023-07-19). 〈詐39億逃21年陳智燦夫妻押返歸案 裁定無保請回 - 社會〉. 《中時新聞網》 (中文). 喺2023-07-20搵到.
3. ↑  中時新聞網 (2023-07-19). 〈詐39億逃21年陳智燦夫妻押返歸案 裁定無保請回 - 社會〉. 《中時新聞網》 (中文). 喺2023-07-20搵到.
4. ↑  〈陳智燦劉美雪吸金39億押解返台 法官裁定無保請回〉. *Yahoo News* (中文). 2023-07-19. 喺2023-07-20搵到.
5. ↑  〈台灣夫妻「涉詐40億」逃亡20年落網 自泰押返歸案全因這原因露餡 | 社會 | CTWANT〉. *www.ctwant.com* (中文). 2023-07-18. 喺2023-07-20搵到.
**奧古斯丁-尚•菲涅爾**（Augustin-Jean Fresnel，1788年5月10號—1827年7月14號）係一個法國光學物理學家，佢嘅研究對光學領域有重大貢獻，令到英國物理學家湯瑪斯•楊格提出嘅光波理論獲得廣泛接受。佢喺1827年去世之前，發明咗反射/折射式嘅菲涅爾透鏡，同埋率先使用「階梯式」透鏡嚟延長燈塔嘅可見度，從而拯救咗無數航海人士嘅生命。佢亦提出咗純折射式透鏡嘅概念，呢個概念最早由布丰伯爵提出，之後菲涅爾自行重新發現，而家呢個概念被用喺屏幕放大鏡同埋投影機嘅凸透鏡度。

菲涅爾喺光學方面嘅研究，喺數學上解釋咗惠更斯次級波嘅原理同楊氏干涉原理，並且假設簡單嘅顏色係由正弦波組成，佢首次完滿咁解釋咗光線經過直線邊緣嘅繞射，包括首個滿意嘅基於波的解釋嚟解釋光線嘅直線傳播。佢嘅論證部分係證明咗同一頻率但唔同相位嘅正弦函數嘅相加，類似於不同方向嘅力嘅相加。佢進一步假設光波係純粹橫向嘅，解釋咗偏振嘅性質，色散偏振嘅機制，同埋兩個透明各向同性介質界面上嘅透射同反射系數。之後，佢進一步推廣咗方向-速度-偏振關係嚟解釋雙折射晶體入面折射光線嘅方向同偏振，呢啲晶體係屬於「雙軸」類型，佢解決雙軸問題嘅第一個正確解答，只用咗不到一年嘅時間。

睇多啲
---

* Augustin-Jean Fresnel - Wikipedia（英文）
* Augustin-Jean Fresnel | French Physicist & Wave Theory Pioneer | Britannica（英文）
* Augustin Fresnel (1788 - 1827) - Biography - MacTutor History of Mathematics（英文）
**靈命日糧事工**（英文：**Our Daily Bread Ministries**）1938年，馬汀·狄漢醫生（Dr. M. R. DeHaan）在美國開始了一個廣播節目，名為「底特律聖經課程」。這個聖經廣播節目觸動了許多聽眾的心，於是他們紛紛來信索取廣播的講稿。自那時起，我們從擁有一小群的聽眾，逐步發展到數以百萬計，使用我們靈修材料的廣大讀者群。 多年來，為了更好地反映我們機構的事工，我們曾改了幾次名字。至今，我們發現大多數人對我們的認識都是基於《靈命日糧》這本眾人熟悉的靈修材料。為此，我們把名字改成Our Daily Bread Ministries，中文譯名為「靈命日糧事工」，好讓人們更容易認識我們。雖然機構的名字已改變，但事工的目標依然不變，就是向世界各地的人傳揚上帝的愛。 我們是不分宗派的非營利機構，在全球有34個辦事處，當中有許多的同工和義工，整個團隊同心配搭，把六千多萬份的屬靈材料派發到150個國家。無論是透過電台廣播、電視節目、DVD、播客、書籍、手機應用程式或網站，我們都渴望將屬靈材料帶給人們，幫助他們與上帝建立更深的關係。

  

靈命日糧事工的使命：讓改變生命的聖經智慧，變得易懂，易得。

靈命日糧事工的異象：帶領世人親近耶穌，積極參與當地事工，生命成長更像基督。

歷史
--

靈命日糧事工始於1938年一個小型廣播節目，名為「底特律聖經課程」。馬汀•狄漢醫生（DR. M. R. DeHaan）以他低沉的嗓音，慷慨激昂的聖經教導聞名於底特律，並擴展至美國全境。

里程碑：

• 1938年——第一個廣播節目「底特律聖經課程」（Detroit Bible Class）誕生。

• 1941年——廣播節目擴展到密西根州的大湍市，改名為「聖經廣播協會」（Radio Bible Class）。

• 1956年——首次出版英文版《靈命日糧》靈修材料。至今，《靈命日糧》已翻譯成50種語言，全球發行超過3,000萬冊。

• 1959年——在加拿大安大略省的溫莎，開辦了美國以外的第一個辦事處。

• 1965年——世界各地已有600家廣播電台播放「聖經廣播協會」的節目。

• 1968年——電視節目「每日探索」（Day of Discovery）首播，每週播出的節目以探討信仰為主題。如今它已成為電視史上播放時間最長的節目之一。

• 1988年——為進一步發展事工，成立了「探索出版社」（Discovery House Publishers），這是一個非營利出版社，同年也獲得了章伯斯（Oswald Chamber）廣受歡迎的靈修材料《竭誠為主》的版權。

• 1994年——為了反映事工邁入國際化，「聖經廣播協會」改名為RBC Ministries。

• 1995年——推出英文網站，為世界各地的人提供網路資源，同年也開始出版中文版《靈命日糧》。

• 2002年——英文《靈命日糧》隨著美國太空梭「亞特蘭蒂斯」號登上太空。

• 2011年——推出多種語言版本的《靈命日糧》手機應用程式，已有超過一百多萬人下載和使用。

• 2014年——英文《靈命日糧》的臉書得到一百多萬人的關注。

• 2015年——RBC Ministries更名為Our Daily Bread Ministries，中文譯名為「靈命日糧事工」。

*

網頁
--

* 靈命日糧事工嘅官方網站

|  |  |
| --- | --- |
| 權威控制 | 
* WorldCat
* VIAF: 156342167
* LCCN: no2009125197
* ISNI: 0000 0004 7409 6906
* NCL: 028344277
* NDL: 01127607

 |
CMYK 嘅四原色，同 RGB 嘅同名顏色實際上並唔係一樣
圖中黑邊五角形代表嘅係 CMYK 可以表示嘅色，外面係幾種 RGB 可以表示嘅色，兩者差別非常大
**CMYK色彩模式**，又嗌**印刷四分色模式**或**印刷色彩模式**，簡稱**CMYK**，係傳統四色印刷嘅數學模型，爾種色彩模式代表嘅係某種色喺實際印刷嘅時候，需要用幾多份量嘅油墨溝出來。CMYK 值通常用百分比表示，例如 0C 91M 76Y 6K 代表 ｢唔落青色墨，紅色墨落 91% 網，黃色墨落 76% 網，黑色墨落 6% 網｣。由於佢表示嘅係油墨實際上可以印到嘅色，好多RGB色彩模式表示到嘅色佢都表示唔到。

（所謂四分分色，係指將正稿分成 CMYK 四部分，因為工業印刷嘅時候四隻色係分開印嘅。）

由於用墨量會因紙質同油墨牌子有分別，所以除非要準確控制用墨量或者控制網點（例如保證印出來嘅細字係冇網點嘅純色），而今一般都唔會喺 CMYK 模式做正稿，而係喺最後一個工序先將排嗮版嘅嘢一次過轉做 CMYK，爾種做法叫 RGB workflow。

輸出
--

工業用嘅印刷機，印彩色通常都係四色彩印，所以同 CMYK 色彩理論上有直接對應，最多只係按實際需要調校一下用墨份量，印刷用嘅正稿所以亦都可能要求係 CMYK。家下喺街邊賣啲打印機同彩色複印機，如果係鐳射打印，大多數亦都可以直接用 CMYK。

但係市面上嘅噴墨打印機好多因為標榜可以印相⸺即係要處理好多 CMYK 冇可能表達嘅色⸺好早開始已經有用其他色嘅墨（即係印刷上講嘅專色），所以就算接受 CMYK 嘅輸入，輸入嘅 CMYK 同實際嘅用墨量都未必有直接關係。例如，一啲較為平價嘅嘅噴墨打印機款式雖然只係用標準嘅 CMYK 四色墨，但係如果用 CMYK 色彩模式直接輸出，啲色（黑色尤其明顯）會淺咗，理由係部機嘅驅動程式係首先用算法將 CMYK 嘅輸入轉成 RGB，然後再用第隻算法轉返做 CMYK 輸出，結果恁住唔使轉，反而轉咗兩次，結果啲色錯嗮。

睇埋
--

* 減色法
* 三原色
**曹查理**（**Charlie Cho**，1950年3月24號—）係香港男藝人，因為喺1980年代香港拍咗唔少三級片而得到唔少知名度，台灣有媒體稱呼佢做「三級片天王」。

個人經歷
----

喺80年代，香港一窩蜂拍三級片嘅環境之下，曹查理算係非常搶手嘅男藝人，甚至曾經兩年內拍過40部三級片，更試過一個月片酬已有270萬。佢曾經表示，拍三級片係因為覺得自己高大靚仔，但喺《警察故事》或《最佳損友》等電影，就成日做奸角或者下把位，心有不甘，所以把心一橫去拍三級片。

好多人都以為佢好爽，但佢喺一次接訪問嘅時候就提到，其實佢每次拍親熱戲嗰陣會有忍唔住有反應但又要冷靜，然後下個鏡頭又要表現得好熱情，其實唔係咁頂得順。有時結果佢要NG好耐，例如喺《我為卿狂》入面，到最後對手村上麗奈反而叫佢嚟真，不過就俾佢拒絕咗。

另外，雖然佢有兩名同樣做藝人嘅外甥張智霖同上山詩鈉，但早年外界都唔知道，事關佢覺得自己拍開三級片，驚標籤兩位外甥，所以唔俾佢哋兩個對外提及。

不過1997年金融風暴嗰陣，佢曾經去炒股輸過千萬身家，後嚟放低身段上中國大陸登台重頭做起，經過廿年先捱過困境。

演出
--

 呢個表唔完整，歡迎**加料**。
### 電影

* 1991年：《我為卿狂》、《整蠱專家》

### 電視劇（ViuTV）

* 2023年：《社內相親》

參考
--

1. 1 2 3 4  三立新聞網 (2020-06-07). 〈10分鐘性侵片喬12小時 女優累翻叫曹查理「來真的吧」 | 娛樂星聞 | 三立新聞網 SETN.COM〉. *www.setn.com* (中文). 喺2021-05-06搵到.
2. 1 2  ETtoday新聞雲. 〈「三級片一哥」曹查理70歲現況曝光！ 爆「激戰女星內幕」…40年拍80部洩驚人酬勞 | ETtoday星光雲 | ETtoday新聞雲〉. *star.ettoday.net* (繁體中文). 喺2021-05-06搵到.
3. 1 2 3 4 5  〈【整蠱專家】曹查理因拍三級片不敢認張智霖舅父 曾月賺百萬卻慘輸千萬身家 - 香港經濟日報 - TOPick - 娛樂〉. *topick.hket.com*. 喺2021-05-06搵到.
4. ↑  〈【外甥張智霖目睹…】曹查理親述鬼上身經歷 (22:01) - 20201022 - SHOWBIZ〉. 《明報OL網》 (繁體中文). 喺2021-05-06搵到.
**濂泉路**（粵拼：lim4 cyun4 lou6）係中國廣東省廣州市嘅一條馬路，喺天河區入面，成條馬路南北走向。南邊從先烈東路開始，一直去到白雲山濂泉門（東南門）口嗰頭。

名
-

內文：蒲谷
呢條馬路係因為好耐之前，白雲山有條濂泉流過呢度先至改成噉嘅名。

史
-

條路喺1970年代尾嘅改革開放時期起好，初期係條15m闊嘅馬路，直到2006年，廣州市人民政府先至將廣深鐵路到先烈路段整到26米咁闊嚟環節密集嘅人流。

廣州市公安交警部門為咗緩解內環路東北段同先烈東路成日出現大塞車情況，決定喺2016年3月22號00:00（UTC+8）開始，條路改成凈畀南向北嘅單行線。

概要
--

全長1160米，闊9—18米，2—3車道，馬路南闊北窄；其中廣園東路以南凈畀南向北行，廣園東路以北係雙行線。另外，廣園東路嗰度有嚿石壆攔住，冇連埋一齊。

經過嘅道路
-----

呢度啲路嘅順序係從南去到北嚟排嘅，其中**加粗**咗嘅字係主幹道：

* **先烈路**
* 先烈東橫路
* **廣園東路**
* 蒲澗路

特色
--

呢條馬路附近都係一片貨運場同服裝嘅集散批發地。尤其係南邊，日日都車水馬龍。而北邊就唔同景，喺平時上班時間嗰時嘅貨運人流比較多，節假日上白雲山啲人比較多。

註
-

1. ↑  濂泉路老房焕"新春" 楼价租金皆涨居民笑开颜 互聯網檔案館嘅歸檔，歸檔日期2021年4月19號，. 大洋网 （2010-11-01）
2. ↑  濂泉路先烈东横路交通组织3月22日起进行调整 大洋网 （2016-03-20）
惠更斯
**克里斯蒂安·惠更斯**（**Christiaan Huygens**，1629年4月14號—1695年7月8號）係荷蘭物理學家，亦係天文學家、物理學家同數學家，土衛六、獵戶座大星雲同土星環就係佢發現嘅。

生平
--

-惠更斯喺荷蘭海牙一個富裕同有影響力嘅家庭出世。佢阿爸康斯坦丁·惠更斯係一個外交官、拉丁學家同詩人，同當時好多傑出嘅知識分子，好似哲學家勒內·笛卡兒有往來。惠更斯從小就好聰明，對機械同數學有天賦，曾經跟笛卡兒學習。笛卡兒對佢嘅幾何學作品印象深刻。1645年，惠更斯進入萊頓大學學習數學和法律。畢業之後去咗巴黎從事科學研究。

貢獻
--

惠更斯對光學同力學有好大貢獻。佢質疑牛頓嘅光微粒傳播學說，創立咗光嘅波動理論。一個世紀後，菲涅爾完善咗光衍射嘅問題，創立咗「菲涅爾－惠更斯理論」，完整咗光嘅波動學說。

惠更斯又對力學的研究做出咗原創性貢獻。佢發展咗伽利略嘅單擺理論，造咗擺鐘，之後又計算出單擺週期公式、複擺同振動中心嘅計算法。佢嘅擺鐘係近300年來最準確嘅計時器。

佢又自己打磨鏡片去改良開普勒望遠鏡，重用佢觀測到伽利略提出嘅「土星的耳朵」─即係土星環，同埋發現土衛六同獵戶座大星雲。

重要作品
----

《光的論述》（Traité de la Lumière）－中描述了他的光的波動理論。
- 《擺鐘運動學》（Horologium Oscillatorium）－係17世紀力學領域最重要嘅作品之一，入面有對擺動運動嘅描述同曲線理論。

睇多啲
---

* Christiaan Huygens (1629 - 1695) - Biography - MacTutor History of Mathematics（英文）

參考
--

1. 1 2 3 4  Christiaan Huygens – Wikipedia（英文）
2. 1 2  Christiaan Huygens | Dutch Astronomer, Physicist & Mathematician | Britannica（英文）
3. 1 2 3  《影響人類文明發展的100位科學家》　作者：羅堇文
四色彩印用唔同角度嘅網點，造出一種睇來係其他色嘅視覺錯覺；用嘅網點越細，效果就越好
**四色彩印**（英文：**process colour printing**），又叫**四色印刷**，係指用四隻唔同顏色嘅油墨來印刷，而印刷講嘅四色係特別指減色法三原色加黑色⸺即係青色（cyan，C）、桃紅（「紫」、magenta，M）、黃（yellow，Y）同黑（black，K）。四色彩印嘅數學模型叫CMYK色彩模式。

黑色係分開嘅一隻油墨，主要係因為油墨並唔係純色，所以其實黑色係溝唔出嘅；其他原因包括成日要印黑色所以黑色分開一隻油墨可以慳啲、下下溝色好容易會印歪（me2）等等。

四色彩印可以印出爾四種墨溝埋表達得出嘅任何顏色，方法係將正稿分成 CMYK 四部分（爾個工序叫做分色）同落網將原色溝淺，再重疊印刷做出溝色效果。一般來講，四種色落嘅網並唔係一樣嘅角度，因為如果唔係咁，印出來會有波浪紋，例如喺北美嘅標準做法係黑色網 45 度，紅色網 75 度，青色網 15 或者 105 度，黃色網 0 或者 90 度，但係按情形亦都可以有例外，例如報館印紅黑版（即係其實係雙色印刷，唔係四色）如果想用觧紅而唔係洋紅，可以就咁將紅色（M）版複一張當黃色（Y）版用。

四色彩印印得出嘅顏色同熒幕睇得見嘅顏色可以有好大出入，因為就算用最好嘅白紙，四色彩印都只可以印到幾千種色，同熒幕嘅16萬色相差好遠。如果一定要印其他嘅色，就只能夠用專色，即係用其他色嘅墨。

睇埋
--

* 彩通

攷
-

1. ↑  何錦隆 (編). 《英漢印刷及傳訊科技雙解詞典》. 香港: 啟文書局有限公司. p. 247. ISBN 962-336-020-7.
2. 1 2 3  Rogondino, Michael; Rogondino, Pat (2000). *Process color manual* (美國英文). San Francisco: Chronical Press. ISBN 0-8118-2757-7.

|  |  |
| --- | --- |
| Stub icon | 呢篇**四色印刷**係仲未搞掂嘅楔位文。歡迎幫維基百科擴寫佢。睇 • 論 • 改 • 歷 |
| How to read a taxoboxHow to read a taxobox**蘭花螳螂** |
| --- |
| 2008 年影到嘅一隻蘭花螳螂2008 年影到嘅一隻蘭花螳螂 |
|
| **物種分類** |
| 

|
|  |
|
|
| 界 | 動物界 Animalia |
|
|
|
|
|
| 門 | 節足動物門 Arthropoda |
|
|
|
|
|
|
|
| 綱 | 昆蟲綱 Insecta |
|
|
|
|
|
| 目 | 螳螂目 Mantodea |
|
|
|
|
|
|
|
|
| 科 | 花螳螂科 Hymenopodidae |
|
|
|
|
|
| 屬 | 花螳螂屬 Hymenopus |
|
|
|
|
|
|
|
| 種 | **蘭花螳螂 *H. coronatus*** |
|

 |
|
|
|
|
|
|
|
|
|
|
|
|
|
|
|
|
|

**蘭花螳螂**laan4 faa1 tong4 long4（**orchid mantis**；學名：*Hymenopus coronatus*）係螳螂目下嘅一種物種，源自東南亞嗰頭嘅森林，廣泛噉分佈响泰國、馬來西亞、菲律賓同印尼等多地。

蘭花螳螂係種花螳螂。佢哋最出名嘅嘢係望落好似朵蘭花噉，而佢哋嘅外形同時起到攻擊同防守嘅作用－蘭花螳螂嘅擬態能力令到啲獵物冇咁易睇到佢哋，蘭花螳螂可以利用呢點嚟更加有效噉偷襲獵物，而喺防守方面，呢種能力又會令蘭花螳螂冇咁易畀佢哋啲天敵（多種嘅雀鳥）睇到。

型態
--

睇埋：螳螂
蘭花螳螂型態大致同一般嘅螳螂物種相似：佢哋有六條肢體（昆蟲都有嘅特徵），身體呈粉紅同白噉嘅色水，後面用嚟企嗰四隻腳進化到望落好似蘭花嘅花瓣噉款，而（同一般嘅螳螂一樣）佢哋最前嗰兩條肢體就會用嚟捉獵物；平時佢哋會將兩條前肢縮埋，同時匿喺草叢入面，等自己望落好似一朵蘭花噉。

除此之外，蘭花螳螂仲有幾顯著嘅兩性異形：一隻乸嘅蘭花螳螂成蟲可以生到去成 8 cm 咁長，而一隻公嘅蘭花螳螂成蟲就頂嗮攏得嗰 2 至 3 cm 咁長－啲乸嘅體形大隻過啲公成倍有多；順帶一提，呢點據講有助啲公飛行，等佢哋可以輕易噉飛嚟飛去搵乸交配，同時啲乸比較少郁動，傾向靜靜哋等公嚟向佢哋求愛。

蘭花螳螂同所有螳螂一樣，係行唔完全變態嘅，所以啲若蟲除咗細隻啲之外望落同成蟲冇乜大分別。

行為
--

睇埋：攻擊型擬態同埋埋伏式捕食
蘭花螳螂係攻擊型擬態（aggressive mimicry）嘅一個出名例子：攻擊型擬態係指捕食者扮成（由獵物嘅角度睇）無害嘅嘢，藉此引啲獵物放低戒備；蘭花螳螂會爬上去啲植物嘅枝葉嗰度，尤其會搵啲有花嘅植物，然後佢就會用佢後面嗰兩對腳捉實樖植物，再係噉咦左右擺動，令自己望落更加似一朵喺風入面擺動嘅花；通常等吓等吓就會有啲細隻昆蟲，尤其係蜜蜂同各種蝴蝶等會採花蜜維生嘅蟲仔，會飛近佢度，最後隻螳螂就會一嘢伸出佢最前嗰兩隻肢體，將隻獵物捉住，再監生食咗隻獵物佢。

食乜
--

蘭花螳螂同第啲螳螂一樣係食肉嘅，任何佢哋捉得住嘅昆蟲，佢哋都會照樣食，尤其係最鍾意食蝴蝶同飛蛾呢啲鱗翅目。

蘭花螳螂亦有同類相食嘅行為，大隻嘅蘭花螳螂有陣時會捉細隻啲嘅同類嚟食。

靚相
--

* 
* 
* 
* 
* 
* 
*

睇埋
--

* 花螳螂

攷
-

1. 1 2  Gullan, P.J.; Cranston, P.S. (2010). *The Insects: An Outline of Entomology*. Wiley (4th edition). Page 370.
2. 1 2  Svenson, G. J. Brannoch, S. K. Rodrigues, H. M. O’Hanlon, J. C. & Wieland, F. (2016). Selection for predation, not female fecundity, explains sexual size dimorphism in the orchid mantises. *Scientific Reports*, 6(1), 37753.
3. ↑  O'Hanlon, J. C. (2016). Orchid mantis. *Current Biology*, 26(4), R145-R146.
4. ↑  Prete, Frederick R (1999). *The Praying Mantids*. JHU Press. p. 313.

拎
-

* 維基同享中有關蘭花螳螂嘅資源類
* Deadly Disguised Orchids | World's Deadliest，《國家地理雜誌》擺上 YouTube 嘅一段片，講蘭花螳螂嘅。
搵緊第二個意思嘅話，請睇「**熊 (搞清楚)**」。

| How to read a taxoboxHow to read a taxobox**熊** |
| --- |
|  |
|
| **物種分類** |
| 

|
|  |
| 域(Domain): | 真核域 Eukaryotic |
|
| 界 | 動物界 Animalia |
| Subkingdom: | 真後生動物亞界 Eumetazoa |
|
|
| Superphylum: | 後口動物總門 Deuterostomia |
|
| 門 | 脊索動物門 Chordata |
|
| 亞門(Subphylum): | 脊椎動物亞門 Vertebrata |
| Infraphylum: | 有頷下門 Gnathostomata |
|
|
|
| 超綱Superclass: | 四足總綱 Tetrapoda |
| 綱 | 哺乳綱 Mammalia |
|
|
|
|
|
| 目 | 食肉目 Carnivora |
| 亞目 (Subordo): | 犬形亞目 Caniformia |
|
|
|
|
|
|
|
| 科 | **熊科 Ursidae**G. Fischer de Waldheim, 1817 |
|
|
|
|
|
|
|
|
|
|
|
|
|
|
|

 |
|
|
|
|
|
|
|
|
|
|
|
|
|
|
|
|
|

**熊**又叫**熊人jan2**，學名**熊科**（**Ursidae**），係種雜食性大型哺乳動物，屬食肉目。

野生
--

熊好粗生，喺歐亞、兩美同北極都有。

### 食用

漢文化視熊掌為佳餚。中國大陸同台灣都有人捉野熊煮來食，即使噉樣做犯法。熊掌係奢侈大餐滿漢全席山八珍之一。

人養
--

### 藥用

中國醫籍話熊膽汁係勁揪藥材，令到渠價錢好貴，現代有商人用殘忍方法採集，盡量攞多啲。「活熊取膽汁」喺大陸大行其道，有大把亞洲黑熊被農夫長期殘忍虐待，年年月月攞條喉㧻穿生勾勾嘅熊嘅皮肉內臟，直入膽囊吸膽汁，又唔會畀渠埋口。福建歸真堂做呢行賺到大錢，兼喺中共官府支持下上市，引來好多非議。中共政府大力推薦，話可能醫到武漢肺炎嘅痰熱清注射液，當中就用到用以上方法攞主要原料造成嘅熊膽粉。呢行被多國動物保護組織大力譴責，話好唔人道，整到啲熊好痛好惨，又污染環境。大陸養熊農場之中，非法同合法嘅都有，後者對熊會稍為無咁衰，亦都有全官方同官民合辦嘅救熊組織，渠哋收咗大把俾商人䞾騭到殘廢嘅熊，發現渠哋好多生癌同有神經病。

### 睇用

好多動物園同馬戲團都有養熊，唔少馴獸時會虐畜，喺大陸有大把例子。熊偶然會發茅，傷或者殺人，特别係喺馴獸師做得差嘅地方。

參考
--

1. ↑  〈存档副本〉. 原先內容歸檔喺2020年10月13號. 喺2020年12月12號搵到.
2. ↑
3. ↑  〈存档副本〉. 原先內容歸檔喺2021年4月23號. 喺2020年12月12號搵到.
4. ↑  〈存档副本〉. 原先內容歸檔喺2021年1月20號. 喺2020年12月12號搵到.
5. ↑
6. ↑  〈存档副本〉. 原先內容歸檔喺2011年9月19號. 喺2020年12月12號搵到.
7. ↑  〈存档副本〉. 原著喺2021年4月21號歸檔. 喺2020年12月12號搵到.
8. ↑  〈存档副本〉. 原著喺2021年4月21號歸檔. 喺2020年12月12號搵到.
9. ↑  〈存档副本〉. 原著喺2021年4月21號歸檔. 喺2020年12月12號搵到.

睇埋
--

* 活摘器官
* 河狸水壩
* 《金髮妹同三隻熊》


|  |  |
| --- | --- |
|  | 呢篇同哺乳動物相關係楔位文。歡迎幫維基百科擴寫佢。睇 • 論 • 改 • 歷 |
**張永豪**（Gary），香港電視製作人，曾經喺亞洲電視做助理編導，曾經北上發展，之後轉去無綫電視做助理編導，2008年升為導演。

爭議
--

張永豪被指經常性對非一線演員同埋其他幕後工作人員施襲同粗口對待，有報道話無綫好多人都敢怒不敢言，皆因佢老婆係無綫高層曾勵珍嘅親戚。俾佢鬧過嘅藝人包括佘詩曼、周家怡、鄭欣宜、陳茵媺、魏焌皓、劉蔚萱、趙國東、彭國樑等。其中魏焌皓甚至試過喺記者面前被張永豪用劇本棒打，仲恐嚇佢唔好報寸，祝佢生仔無屎忽。不過，當佢面對一啲資深藝人嘅時候，就會即刻變臉。

其中佘詩曼啱啱出道嗰陣參演《生命有Take 2》，有一場戲通告突然改早，結果佘詩曼遲咗18分鐘，結果張永豪就追著佢嚟鬧，鬧佢「淨係識帶塊嘢返工」，事後佘詩曼向高層表明以後拍劇唔想再見到佢，多年後記者再問及事件，佘詩曼仍然話「對於一個素質咁差嘅人，我唔想作任何評價。」。

### 2012年拍攝《心路GPS》虐待劉蔚萱被廣泛報道

而去到2012年9月，劇集《心路GPS》拍攝期間，張永豪因為不滿劉蔚萱嘅的表現，而對佢施虐，明知佢怕田雞都要用有田雞味嘅膠袋笠佢頭，而且仲要撼佢個頭埋牆，又大叫佢八婆。事件經過因為有人拍低段片放上網而被廣泛報導，結果無綫電視高層介入事件，但張永豪得到高層保護，反而係劉蔚萱被高層質疑係咪放料人，而曾勵珍亦公開表明要追究放片嘅人，又話事件只係導演教戲。多名藝人包括杜汶澤、蔡少芬、蒙嘉慧、黃秋生、黃日華等都批評張永豪。蒙嘉慧直指人要控制情緒，大家都有尊嚴。黃秋生亦表明唔認同所謂「教戲」嘅辯解，反問拍火燒戲係咪搵把火燒個演員。最後，張永豪受到無綫嘅警告信，並且喺查小欣主持嘅電視節目入面向劉蔚萱道歉。

參考
--

1. 1 2  〈佘诗曼被爆大镬！拍剧被骂：净系识带块嘢返工！〉. *xuan.com.my*. 喺2022-05-07搵到.`{{cite web}}`: CS1 maint: url-status (link)
2. 1 2 3  〈爆阿佘遭躁導演張永豪辱罵：你淨係識帶塊嘢返工〉. 《忽然1周》. **894**.
3. 1 2  〈躁狂導演虐待「嘴刁雕」 佘詩曼都畀佢鬧到喊！ - 網上Fun片〉. 《東周網【東周刊官方網站】Eastweek.com.hk》 (臺灣中文). 喺2022-05-07搵到.
4. ↑  〈澄清令劉蔚萱驚喊導演非親戚 曾勵珍追查放片人：事件不涉虐待〉. *news.yahoo.com* (美國英文). 喺2022-05-07搵到.
5. ↑  〈虐待新演员导演收无线警告信向对方道歉-旅游频道-手机搜狐〉. *m.sohu.com*. 原著喺2022-05-07歸檔. 喺2022-05-07搵到.
6. ↑  〈劉蔚萱遭冷待 飯局冇份 - 東方日報〉. *orientaldaily.on.cc*. 喺2022-05-07搵到.
7. ↑  〈同「嘴刁雕」握手 躁狂導演認衰道歉 - 娛樂放題 - 娛樂追擊〉. 《東周網【東周刊官方網站】Eastweek.com.hk》 (臺灣中文). 喺2022-05-07搵到.
譯咗做漢字文章嘅《金剛經》
羅塞塔石碑
**翻譯**faan1 jik6（英文：**translation**）即係由一種語言轉換成第種語言來解釋。翻譯有講又有寫，講出來叫做口譯hau2 jik6，寫出來叫做**筆譯**bat1 jik6。翻譯係當人哋唔識聽嗰種語言先要用。

定位
--

睇埋：語言同埋通訊
响最抽象化（咩細節都唔諗住）嘅層面，翻譯呢樣工作嘅過程如下：

|  |  |  |
| --- | --- | --- |
| 「 | 攞 input：來源語言嘅一段字；
畀 output：用目標語言表達（寫或者講出嚟）嘅一段字，依段 output 响意思上要同段 input 一樣； | 」 |

依個過程就噉望落好似好簡單噉，但實際上幾難搞。

語義
--

睇埋：語義
首先，想像家吓要做英到粵翻譯，要將以下嘅句子譯做粵文：

**I am eating the pasta that mom made.**
原則上應該譯做：**我食緊阿媽煮嘅意式麵。**
直譯（direct translation）係最原始嗰隻做法，將 input 入面嘅字或者短語遂隻遂隻變做目標語言入面「對應」嘅字同短語，然後畀 output：

**I → 我，am eating → 食緊，the → 嗰，pasta → 意式麵，that → 嗰個，mom → 阿媽，made → 整**
Output：**我食緊嗰意式麵嗰個阿媽整。**
－依段 output 明顯九唔答八。

進一步啲諗可以噉：翻譯員可以考慮到「唔同語言喺文法上有差異」依樣事實。舉個例，唔同語言語序可以好唔同，有啲語言－好似係廣東話同英格蘭話－興用 SVO 型嘅句子，而又有啲語言－好似係日本話同尼泊爾話噉－就興用 SOV 型嘅句子；另一方面，英格蘭話興將一句關係子句擺喺句嘢褦住嘅名詞**後面**，而相比之下，廣東話通常會將啲噉嘅子句褦喺隻名詞**前面**，即係話

**... the pasta that mom made.**
－**mom made**（**阿媽整**）係一句關係子句，描述緊 **the pasta**（**啲意式麵**）；
但**阿媽整嘅意式麵**喺廣東話度聽落會比較似自然嘅名詞短語。
由上述例子睇得出，要將源文段字嘅意思完全噉解讀嗮出嚟，翻譯員實要分析嗮成段字嘅特徵：成個過程會要求翻譯員詳細了解隻語言嘅文法、語義、句法、慣用語，甚至係講嗰隻語言嗰班人嘅文化。同一道理，翻譯員亦都要對佢隻目標語言有咁上下認識。

|  |  |  |
| --- | --- | --- |
| 

|  |
| --- |
| 依個簡體中文餐牌譯到鬼五馬六。事實表明，如果做翻譯嘅人對目標語言完全冇認識，出嘅 output 好多時令人啼笑皆非。 |
| 依個簡體中文餐牌譯到鬼五馬六。事實表明，如果做翻譯嘅人對目標語言完全冇認識，出嘅 output 好多時令人啼笑皆非。  |

 |

概念
--

睇埋：語言類型學
### 不可譯

內文：不可譯
不可譯（untranslatable）係做翻譯嗰陣時不時撞到嘅一個問題，指目標語言入面冇字可以對應來源語言嗰隻字。

例如廿一世紀初嘅德國話入面有隻噉嘅字

**Kummerspeck**（德文讀音： [ˈku mɜrˌʃpɛk]），名詞，意思係指一個人因為有排情緒低落喺度勁食嘢而增加咗嘅體重。
用法：「我早排考試衰咗就勁喺度食雪糕，而家啲 Kummerspeck 減唔返。點算好？」
呢隻噉嘅字喺同期嘅廣東話或者英格蘭話入面並冇對應，一個廿一世紀初嘅粵人或者英系白人可以理解到個概念，但佢哋語言搵唔到隻字去對應 **Kummerspeck**，所以如果（例如）有人想將一本用德文寫嘅長篇小說翻譯做粵文或者英文，撞到 **Kummerspeck** 呢隻字嗰陣就好可能會覺得「唔知點譯好」。

### 語境

內文：語境
### 歧義

內文：歧義

AI 技術
-----

內文：機械翻譯
睇埋：自然語言處理
機械翻譯（MT）係指緊「教 AI 自動做翻譯」嘅工作。

睇埋
--

* 口譯
* 筆譯
* 借詞

註釋
--

1. ↑  可以睇埋複合原理同創發嘅概念。

攷
-

1. 1 2  Kelly, Nataly; Zetzsche, Jost (2012). *Found in Translation: How Language Shapes Our Lives and Transforms the World*. TarcherPerigee.
2. ↑  Bateman, J. A. (1992). Towards Meaning-Based Machine Translation: using abstractions from text generation for preserving meaning. *Machine translation*, 7, 5-40.
3. ↑  Chan, A. Matthews, S. Tse, N. Lam, A. Chang, F. & Kidd, E. (2021). Revisiting Subject-Object Asymmetry in the Production of Cantonese Relative Clauses: Evidence From Elicited Production in 3-Year-Olds. *Frontiers in Psychology*, 5738.
4. ↑  Levine, Suzanne; Lateef-Jan, Katie (2018). *Untranslatability Goes Global*. New York: Taylor & Francis. p. 22.
5. ↑  Kummerspeck. *Dictionary.com*.
6. ↑  These eight Cantonese concepts are virtually impossible to translate into English. *Honeycombers*，呢篇文提到 8 隻難以譯做英格蘭話嘅廣東話字詞－**唔該 vs 多謝**、**肉緊**、**膠**、**收兵**、**捩咁棄**... 呀噉。

拎
-

* 維基同享中有關翻譯嘅資源類

| * 睇
* 傾
* 改
社會語言學 |
| --- |
| 「語言係點樣同社會各部份互相影響嘅呢？」 |
| **概念**
* 變體同方言（互通程度）
* 日常口語
* 語言演變同接觸
* 個人話
* 口音
* 語域
* 多語現象、語碼轉換同借詞
* Macaronic

* 通用語、標準方言、威望同雙層、語言滅亡同層次
* 洋涇浜
* 唆啦咪咪
* 雙語 pun
* 誤聽
* 翻譯（音譯、意譯同音義對應）

* 語言意識形態
* 對話分析
* 語用學
* 描述同規範語言學
 |
| **相關領域**
* 語言學同社會學
* 認知語言學
* 歷史語言學
* 語言人類學
* 文化研究
* 語言社會學
 |
| **拉雜相關**
* 文化（文化進化）
* 模因
* 橋段
* 搞笑
* 民俗
* 自然語言處理
* 語言學嘅大綱
 |